
GODOFREDUS  HERMANNUS 

S.  D. 

FRIDERICO   RITSCHELIO» 

Quis  tibi  videor,  Friderice  Ritscheli,  qui  fabulam  Plauti 
a  me  ut  potui  emendatam ,  et  eam  quidem  Bacchides 
ad  te  miserim ,  in  qua  tibi  acceptum  refero ,  ut  tuum 
laborem  in  usum  meum  vertens  operae  compendium  fa- 
cere  potuerim?  Ecquae  enim  maior  cogitari  temeritas 
potest ,  quam  fecisse  me,  quod  te ,  postquam  vetustissi- 
mas  membranas  pertractasti,  multo  rectius  facturum  scie- 
bam  ?  aut  ecquae  insignior  perfidia,  quam  ad  Plautum  me 
videri  redisse,  quum  nuper  in  Dresdensi  conventu  philo- 
logorum  professus  sim  me  hunc  poetam,  quem  praeceptor 
meusReizius  pro  sponsa  mihi  esse  voluisset,  tibi  cessisse, 
qui  eum  summo  iure  tibi  proprium  vindicasses?  Tenes 
reum  manifeslarium.  Sed  tamen  caussam  orandi  apud 
aequum  iudicem  potestas  dabitur.  Accipe  igitur,  quo 
modo  haec  res  acta  sit.  i  nterpretabar  hoc  hiberno  seme- 
stri  in  scholis  Academicis  Bacchides ,  nihil  minus  quam 
de  edenda  ea  fabula  cogitaus.    Exeunte  fere  illo  tempore 


quum  forte  genero  meo  M.  Hauptio  in  colloquio  dicerem. 
esse  nonnulla  in  illa  fabula,  quae  me  rectius  quam  adhuc 
factum  esset  constituisse  crederem,  suadere  ille  atque 
adeo  hortari  coepit  ut  ea  ne  premerem ,  sed  sinerem  in 
communem  usum  venire.  Repugnabam  ,  opponebamque 
praeter  illa ,  quae  modo  dixi ,  hoc ,  quod  neque  operae 
pretium  esset  edi  quorum  pleraque  quivis ,  qui  in  hoc 
genere  non  hospes  esset,  ipse  posset  corrigere,  neque 
aequum  videretur,  si  quid  fortiore  medicina  indigeret,  id 
non  tibi  relinqui,  quem  et  sospitatorem  Plauti  exstiturum 
scirem ,  et  mihi  expertus  essem  amicissimum.  Tamen 
ille  instabat ,  ita  ut  etiam  pro  te  sponderet.  Tu  videris 
an  sponsionem  viri  ut  mihi  ita  tibi  quoque  carissimi  ra- 
tam  facias.  Ac  facies  spero ,  si  cogitaveris  totam  rem 
nihil  aliud  nisi  lusum  esse.  Nam  quid  aliud  est  Plautina 
emendare  quam  ludere,  donec  tua  opera,  in  qua  spes 
nostra  posita  est ,  certiorem  arti  criticae  viam  monstra- 
tam  viderimus?  Quamquam  tum  quoque  multum  arbi- 
trio  critici  concedendum  erit,  quod  etiam  si  codices  habe- 
remus  aliquanto  antiquiores  nostris  libris,  tamen,  ut 
ipse  in  epistola  illa  ostendisti,  quam  Mediolano  anno 
CI3L3CCCXXXVH.  ad  me  datam  diurnis  antiquariis 
Darmstadiensibus  inserui,  non  tanta  eorum  fides  esset, 
ut  carere  divinatione  possemus  ,  praesertim  in  canticis, 
quorum  numeri  multis  in  locis  ita  obscurati  sunt,  ut  vix 
omnis  eximi  dubitatio  possit.  Quo  in  genere  quam  facile 


sit  errare,  in  ipsis  Bacchidibus  sum  expertus ,  in  quibus 
quum  et  oiim  et  nuper  etiam  in  Epitome  doctrinae  me- 
tricae  §.  392.  eam  scenani,  quae  decima  est  actus  quarti, 
alternatim  versibus  anapaesticis  octonariis  et  septenariis 
scriptam  putassem ,  nunc  demum  intellexi  recte  te  eos 
versus  omnes  octonarios  esse  iudicavisse.  Omnino  autem 
ita  ubique  vel  ordo  verborum  turbatus  est ,  vel  omissae 
temere  adiectaeve  voces  quarum  multus  in  familiari 
sermone  usus  est,  vel  interpretationes  verbis  poetae 
immixtae,  cuius  generis  tu  eximia  sagacitate  nuper 
exempla  in  Trinummo  aperuisti ,  ut  aut  intacta  relin- 
quere,  quae  aperte  aliter  a  Plauto  scripta  fuerint,  aut  ea 
sic ,  ut  eum  scripsisse  veri  simile  sit ,  corrigere  debea- 
mus.  Praeterea  qui  in  his  rebus  non  exercitati  sunt,  ia- 
cile  ferunt  quae  ferenda  non  esse  diligentior  observatio 
docet,  veluti  non  divos,  sed  deos,  non  nihil  moror,  sed 
nil  moror  dici ;  siet  vix  aliter  poni  quam  ut  ictus  in 
ultima  syllaba  sit ;  dierecte ,  dierectus  ubique  ab  ana- 
paesto  incipere;  coxendicis  ab  antiquis  ut  coturnicis 
pronuntiatum  esse,  quod  praeter  Bacchidum  versum  1120. 
hic  Lucilii  apud  Nonium  versus  monstrat : 

collo  caput 

sustentatur,  truncus  sustinetur  coxendicibus. 

Non  videtur  euim  de  scriptura  apud  Noniujn  p.  94.  du- 

bitandum  esse,  quum  ille  eodem  loco  etiam  ex  Varronis 

de  re  rustica  I.  20,  1.  huius  vocabuli  exempluin  afleral 


VI 


Quare  nihil  obstat,  quod  Isidorus  Orig.  XI.  1,  72.  scri- 

bit :  truncus  media  pars  corporis  a  collo  usque  ad  in- 
guina:  de  quo  Nigidius :  caput  collo  vehitur ,  tmin- 
cus  sustinetur  coxis  et  genibus  cruribusque.  Qui 
si  Lucilii  verba  in  mente  habuit,  videri  potest  Luci- 
lius  addidisse  genibus  cruribusque.  Correptae  vocalis 
testem  memorant  Serenum  in  carmine  de  medicina  v. 
702.  1000.,  apud  quem  etiam  lienis  media  longa,  ut 
et  Valerius  Probus  p.  1444,  171.  docet,  et  ibrmae 
ratio ,  si  nominativi  e  longa  est ,  postulat ,  legitur  v. 
418.  429. ,  quo  loco  quod  ille  Plautum  dicere  ait*, 
dulcia  grandi  lieni  minus  apta  esse,  in  iis  quae  nunc 
Plauti  habemus  non  exstat.  Sed  quum  lien  duabus  syl- 
labis  pronuntiandum  sit  in  Curc.  II.  1,  21.  29.,  nimis 
mirum  foret,  si  liene,  lieni  ibidem  v.  5.  et  29.  ac  lieno- 
sum  in  Casina  II.  6,  62.  syllabis  istis  in  unam  contractis 
proferendum  esset :  ut  nesciam  an  in  communi  sermone  lien 
per  omnes  casus  e  vocalem  brevem  habuerit ,  maluerint- 
que  in  obliquis  casibus  servare  e ,  quam  pro  eo  substi- 
tuere  i,  quod  postularet  quidein  ratio  grammatica,  aures 
autem  ut  insuave  repudiarent. 

Ego  quidem  id  egi,  ut  verba  poetae  ita  exhiberem, 
quemadmodum  ab  eo  vel  scripta  esse  vel  potuisse  scribi 
videbantur :  quae  si  tibi  et  paucis  illis,  qui  harum  rerum 
aliquem  sensum  habent,  non  displicuerint ,  non  quaeram 
quid  illi  sentiant ,  qui  aut  dcvoratas  cum  omni  squallorc 


VII 

sacras  membranas  aut  procusos  ab  sese  confragosos  nu- 
meros  omnipotentemque  d  litteram  sine  cruditate  conco- 
quunt.  Itaque  nihil  adnotationis  adieci ,  nisi  fere  ut  me- 
morabiliora  interpretum  additamenta  indicarem.  Putabam 
enim  caussas  mutationum  quas  fecissem  abintelligentibus, 
si  scripturas  a  te  accuratissime  ex  veteribus  libris  excer- 
ptas  considerarent,  etiam  si  tacerem  perspectum  iri ,  qui 
eas  autem  non  perspicerent,  apud  eos  explicando  demon- 
strandoque  operam  perdi.  Unus  tamen  locus  est,  de  quo 
ut  paucis  dicam  verborum  obscuritas  postulat.  Nam  in 
liis  quae  libri  v.  247.  sic  scripta  praebent, 

atque  ego  lembwn  conspicor 
longum  est  rigorem  maleficum  exornarier, 
quod  Muretus  scribi  volebat,  longum,  slrigonem,  male- 
ficum,  eo  quidem  modo  quo  ille  putabat,  ut  strigo,  qui 
Italis  stregone  diceretur ,  maleficum ,  hoc  es*t  niagum  et 
veneficum  significaret ,  accipi  non  posse  apertum  est : 
poterit  vero  admitti ,  si  gracilem  significare  putabimus, 
quod  quidem  nec  negare  neque  affirmare  velim.  Pertinet 
ad  hanc  quaestionem,  quod  apud  Festum  p.  314,  27.  ita 
expletum  legitur:  Strigores  inNelei  carmine  pro  strigo- 
sis  positum ^nvenitur,  id  est  densa;*^?w  virium  ^omini- 
bus.  strigorc*  exerciti.  Ex  quo  Paulus :  Strigores  den- 
sarum  virium  homines.  At  homines  quidem  si  tali  quo- 
dam  nomine  dicti  sunt,  strigones  dici  debuerunt,  non 
potuerunt  autem  strigores.  Non  putavi  tamen  tam  dubia 


VIII 


auctoritate  strigonem  inferendum  esse ,  sed  posui  stri- 
gore  malejtciim,  Nam  strigor,  a  Stringendo  dictus ,  ut 
alia  et  forma  et  significatione  apud  Lucretium  III.  693. 
gelidai  stringor  aquai,  quemadmodum  strigosus  dicitur 
qui  gracilis  est,  gracilitatem  et,  ut  ita  dicam,  strigosita- 
tem  videtur  signilicare.  Ex  isto  strigore  lembi  cognosce- 
batur  maleficum  esse ,  quod  talis  forma  celeritati  navigii 
piratici  conveniret. 

Numeros  Bentleii  exemplo  apicibus  notavi ,  quo  le- 
gentibus  statim  appareret  quo  metro  quid  scriptum  esset  et 
quo  modo  distingui  membra  metrorum  deberent :  sed  ubi 
vel  duas  vocales  in  unum  sonum  coniungere  vel  syllabam 
vocali  aut  m  littera  terminatam  sine  elisione  pronuntiare 
oporteret,  nullo  indicandum  essc  signo  existimavi ,  quod 
qui  veterum  versus  poetarum  scenicorum  recitare  didi- 
cisset,  ad  has  res  non  opus  monitore  haberet.  Ceterum 
si  tu  ,  Friderice  Ritscheli,  quum  Plauti  fabulas  edes,  in 
hoc  lusu  meo  inveneris  quo  te  uti  posse  censeas ,  non 
poenitebit  me  quod  nolui  periturae  parcere  chartae.  Vale, 
et  memento  Plautum  quum  meis  tum  aliorum  multorum 
votis  a  te  efflagitari  enixissime. 


PLAUTI 

BACCHIDES, 


PERSONAE. 

BACCHIDES,  meretrices. 

PISTOCLERUS,  adolescens,  filius  Philoxeni. 

LYDUS,  paedagogus  Pistocleri. 

CHRYSALUS,  servus  Nicobuli. 

NICOBULUS,  senex. 

MNESILOCHUS,  adolesceus,  filius  Nicobuli. 

PHILOXENUS,  senex. 

PARASITUS  militis. 

PUER  militis,  persona  muta. 

CLEOMACHUS,  miles. 

GREX. 


Graeca  Menandri  Jlg  e^anarojr 


BACCHIDES. 


BACCHIS    II. 

Scio  spiritum  eius  maiorem  esse  multo 
Quam  folles  taurini  halitant. 

BACCHIS  I. 

Quist?  cuiatis? 

BACCHIS  II. 

Praenestinum  opino  esse :  ita  erat  gloriosus. 
BACCHIDES.  PISTOCLERUS. 

BACCHIS  I. 

Quid  si  hoc  potiust,  ut  tu  taceas,   ego  loquar? 

BACCHIS  II. 

Lepide:  licet. 

In  fragmento  codicis  Halberstadiensis  Prisciani ,  quod  Fr. 
Ritschelius  in  Musei  Rhenani  a.  1841.  fasc.  II.  p.  316.  edidit, 
legitur:  Plautus.  hic  cuias.  huius  cuiatis.  declinavit  in  bac- 
chidib.  Scio  spiritum  eius  maiorem  esse  multo  quam  folles 
taurini  habeaut.  praenesliitum  opinur  esse  ita  erat  gloriosus. 
Eadem  Ritschelius  ibidem  ex  codice  Vindobonensi  n.  349.  pro- 
tulit,  nisi  quod  in  eo  libro  multa  et  erit  scriptum  est.  ldem 
versus  vidit  bacchiacos  esse,  quorum  tertius  apud  Nonium  p.  474, 
32.  recte  scriplus  exstet,  deesse  autem  in  fragmentis  illis  id, 
quod  testatum  faceret  Plautus.  Itaque  ipse  halant  scribi  volebat, 
addique  cuiatis  est  is.  Loquuntur  Bacchides  de  milite  Cleomacho. 

1.1,2—10.  4 

BACCHIS  I. 

5  Ubi  me  fugiet  memoria,  ibi  tu  facito,  ut  subvenias, 

soror. 

BACCHIS  II. 

Pol  magis  metuo  mi  in  monendo  oratio  ne  defuat. 

BACCHIS  i. 

Pol  lusciniolae  quoque  metuo  cantio  ne  defuat. 
Sequere  hac 

PISTOCLERUS. 

Quid  agunt  duae  germanae  meretrices 
cognomines  ? 
Quid  in  concilio  consuluistis  ? 

BACCHIS  i. 

Bene. 

PISTOCLERUS. 

Pol  haud  meretrieium  est. 

BACCHIS  I. 

10  Miserius  nihil  est  quam  mulier. 

PISTOCLERUS. 

Quid  esse  dicis  dignius? 

BACCHIS  I. 

Haee  iam  me  orat,  sibi  qui  caveat  aliquem  ut  homi- 
nem  reperiam 

Ad  istunc  militem ,  ut,  ubi  emeritum  sibi  sit,  se  ut 
revehat  domum. 

Id,  amabo  te,  huic  caveas. 

PISTOCLERUS. 

Quid  isti  caveam? 


I.  1.10 — 19. 


BACCHIS  I. 

Ut  revehatur  domum, 
1 1 ,  ubi  ei  dederit  operas ,  ne  hanc  ille  habeat  pro 
aneilla  sibi. 
15  Nam  si  haec  habeat  auruni,  quod  illi  remimeret ,  fa- 

eiat  lubens. 

pistoclerus. 
Tbi  nunc  is  homo  est? 

BACCHIS  I. 

Iam  hic  credo  aderit.  sed  hoc  idem 
apud  nos  rectius 

Poteris  agere :  atque  ibi  sedens  dum  is  veniat  oppe- 
ribere. 

Eadem  biberis ;  eadem  dedero  tibi,  ubi  biberis,  savium . 

PISTOCLERUS. 

Viscus  merus  vostra  est  blanditia. 

BACCHIS  i. 

Quid  iam? 

PISTOCLERUS. 

Quia  enim  intellego, 
20  Duae  unum  expetitis  palumbem.  parum  arundo  alas 

verberat. 
Non  ego  mi  istuc  facinus  ,  mulier ,  conducibile  esse 
arbitror. 

BACCHIS  i. 

Qui,  amabo? 

PISTOCLERUS. 

Quia,  Bacchis,  Bacchas  metuo  et  Bac- 
cliaual  tuum. 

BACCHIS  I. 

Quid  est,  quod  metuis  ?  ne  tibi  lectus  malitiam  apud 
me  suadeat? 

PISTOCLERUS. 

Magis  illectum  tuum  quam  lectum  metuo.  mala  tu  es 
bestia. 
25  Nam  huic  aetati  non  conducit,    mulier,   latebrosus 

locus. 

BACCHIS  I. 

Egomet ,  apud  me  si  quid  stulte  facere  cupias ,  pro- 

hibeam. 
$ed  ego  apud  me  te  esse  ob  eam  rem ,  miles  quom 

veniat,  volo : 
Quia,  quom  tu  aderis,  huic  mihique  haud  faciet  quis- 

quam  iniuriam. 
Tu  prohibebis ,    et   eadem  opera  tuo  sodali  operam 

dabis. 

r 

30  Et  ille  adveniens  me  tuam  esse  amicam  suspicabitur. 
Quid,  amabo,  obticuisti? 

PISTOCLERUS. 

Quia  istaec  lepida  sunt  memoratui : 
Eadem  in  usu ,  atque  ubi  periclum  facias ,  aculeata 

sunt, 
Animum  fodicant ,  bona  distimulant ,  facta  et  famam 

sauciant. 

BACCHIS  ii. 

Quid  ab  hac  metuis? 


7  1.1,32 — 41. 

PISTOCLERUS. 

Quid  ego  metuam?  rogitas?  adulescens 
Iiomo 
35  Penetrare  huiusmodi  in  palaestram ,  ubi  damnis  de- 

sudascitur, 
Ubi  pro  disco  damnum  capiam,  pro  cursura  dedecus? 

BACCHIS  II. 

Lepide  memoras. 

PISTOCLERUS. 

tlbi  ego  capiam  pro  machaera  turturem, 
Ubique  imponat  in  manum  alius  mihi  pro  cestu  can- 

tharum : 
Scaphium  pro  galea,  pro  insigni  sit  corolla  plectilis, 
40  Pro  hasta  talus  :  pro  lorica  malacum  capiam  pallium : 
Ubi  mi  pro  equo  lectus  detur,    scortum  pro  scuto 

accubet. 
Apage  a  me,  apage. 

BACCHIS  II. 

Ah,  nimium  ferus  es. 

PISTOCLERUS. 

Mihi  sum. 

BACCHIS  II. 

Malacissandus  es. 

BACCHIS  I. 

Equidem  tibi  do  hanc  operam. 

PISTOCLERUS. 

At  nimium  pretiosa  es  operaria. 


1.1,42—50. 


BACCHIS  I. 


Simulato  me  amare. 


PISTOCLERUS. 

Utrum  ego,  iocon'  assimulem  an  serio? 

BACCHIS  I. 

45  Heia ,  hoc  agere  melius :  miles  quom  huc  adveniat, 

te  volo 
Me  amplexari. 

PISTOCLERUS. 

Quid  eo  mi  opus  est? 

BACCHIS  I. 

Ut  ille  te  videat  volo. 
Scio  ego  quid  ago. 

PISTOCLERUS. 

Et  pol  ego  scio  quid  metuo.  sed  quid  ais? 

BACCHIS  i. 

Quid  est? 

PISTOCLERUS. 

Si  apud  te  evenat  desuhito  prandium,  aut  potatio 
Forte,  aut  coena,  ut  solet  in  istis  fieri  conciliahulis, 
50  Ubi  ego  tum  accubem  ? 

BACCHIS  I. 

Apud  me,  mi  anime  :  ut  lepidus  cum  lepida 

accuhet. 
Locus  hic  apud  nos ,  quamvis  subito  venias,  semper 

liber  est. 
Ubi  voles  tibi  esse  lepide,  mea  rosa,  mihi  dicito : 


9  1.1,31—59. 

Bene  qui  sit  dato :  ego  ,  ubi  bene  sit,  tibi  locum  le- 
piduni  dabo. 

PISTOCLERUS. 

Rapidus  fluvius  est  hic ,    non   hac   temere   transiri 
potest. 

BACCHIS  I. 

55  Atque   ecastor   apud   hunc   fluvium  aliquid  perdun- 

dumst  tibi. 
Manum  da,  et  sequere. 

PISTOCLERUS. 

Ah  minime ! 

BACCHIS  i. 

Quidita? 

PISTOCLERUS. 

Quia  istoc  illecebrosius 
Fieri  nil  potest,  nox,  mulier,  vinum ,  homini  adule- 
scentulo. 

BACCHIS  i. 

Age  igitur.  equidem  pol  nihili  facio :  nisi  caussa  tua. 
Ille  quidem  hanc  abducet.  nullus  tu  affueris ,  si  non 
lubet. 

PISTOCLERUS. 

00  Siimne  autem  nihili ,  qui  nequeam  ingenio  moderari 

meo  ? 

BACCHIS  i. 

Quid  est  quod  metuas? 


1.1,59—68.  10 

PISTOCLERUS. 

Nihil  est :  nugae.  mulier,  tibi  me  emancupo  : 
Tuus  sum,  tibi  dedo  operam. 

BACCHIS  i. 

Lepidu's.  nunc  te  facere  ego  hoc  volo. 
Ego  sorori  meae  hodie  coenam  dare  volo  viaticam : 
E6  tibi  argentum  iubebo  iam  intus  ecferri  foras ; 
65  Tu  opsonatum  facito  nobis  sit  opulentum  opsonium. 

PISTOCLERUS. 

Ego  opsonabo.  nam  id  flagitium  sit  meum ,  mea  te 

gratia 
Et  operam  dare  mi  et  ad  eam  operam  facere  sum- 

ptum  de  tuo. 

BACCHIS  I. 

At  ego  nolo  dare  te  quidquam. 

PISTOCLERUS. 

Sine. 

BACCHIS  I. 

Sino  equidem,  si  lubet. 
Propera,  amabo. 

PISTOCLERUS. 

Prius  hic  adero,  quam  te  amare  desinam. 

BACCHIS  II. 

70  Bene  me  accepisti  advenientem,  mea  soror. 

69.  Amplectitur  mulierem.  Ea  est  amatio.  Rud.  IV.  5,  14. 
Uxor  complexa  collo  relinet  filiam :  nimis  paene  inepta  atqae 
odiosa  eius  amatio  est. 


11  1.1,08—75. 

BACCHIS  I. 

Quid  ita,  obsecro? 

BACCHIS  II. 

Quia  piscatus ,  meo  quidem  animo ,    hic  tibi   hodie 
evenit  bonus. 

BACCHIS  1. 

Meus  quidem  ille  est.  tibi  nunc  operam  dabodeMne- 

silocho,  soror, 
Ut  hic  accipias  potius  aurum ,  quam  hinc  eas  cum 

milite. 

BACCHIS  II. 

Cupio. 

BACCHIS  I. 

Dabitur  opera.  calet  aqua:  intro  eamus,  ut  laves. 
75  Nam  ut  in  navi  vecta  es,  credo,  timida  es. 

BACCHIS  II. 

Aliquantum,  soror. 
Simul  hic  nunc  nescio  qui  turbat ,  qui  huc  it.  quin 
decedimus. 

BACCHIS  i. 

Sequere  hac  igitur  me  intro  lotum ,  ut  sedes  lassi- 
tudinem. 

77.     G.  A.  Becker  Autiq.  Plaut.  part.  I.  p.  8. 


1.2,1—14.  12 

LYDUS.  PISTOCLERUS. 


LYDUS. 

Iamduduni,  Pistoclere,  tacitus  te  sequor, 
Inspectans,  quas  tu  res  hoc  ornatu  geras. 
80  Nanique  ita  nie  di  ament,  ut  Lycurgus  mihi  quidem 
Videtur  posse  hic  ad  nequitiam  adducier. 
Quo  nuuc  capessis  tu  te  hinc  advorsa  via 
Cum  tanta  pompa? 

PISTOCLERUS. 

Huc. 

LYDUS. 

Huc  ?  quid  huc  ?  quis  istic  habet  ? 

PISTOCLERUS. 

Amor,  Voluptas,  Venus,  Venustas,  Gaudium. 
85  Iocus,  Ludus,  Sermo,  Suavisaviatio. 

LYDUS. 

Quid  tibi  commerci  est  cum  dis  damnosissumis? 

PISTOCLERUS. 

Mali  sunt  homines,  qui  bonis  dicunt  male. 
Tu  dis  nec  recte  dicis  :  non  aequom  facis. 

LYDUS. 

An  deus  est  ullus  Suavisaviatio? 

PISTOCLERUS. 

90  An  non  putasti?  est  inquam.  o  Lyde,  es  barbarus, 
Quem  sapere  nimio  censui  plus  quam  Thalem. 

78.     Explicavit   hanc  scenam  Schneidewinus  in  Museo  Rhe- 
nano  a.  1843.  fasc.  III.  p.  416.  seqq. 


13  1.2,15—29. 


I,  stultior  tu  es  barbaro  Potitio, 

Qui  tantus  natu  deorum  nescis  nomina. 

LYDUS. 

Non  hic  placet  mi  ornatus. 

PISTOCLERUS. 

Nemo  ergo  tibi 
95  Hoc  apparavit :  mihi  paratum  est,  qnoi  placet. 

LYDUS. 

Etiam  me  advorsus  exordire  argutias? 

Qui  si  decem  habeas  linguas,  mutum  esse  addecet. 

PISTOCLERUS. 

Non  omnis  aetas.  Lyde,  ludo  convenit. 
Magis  unum  in  mente  est  mihi  nunc ,  satis  ut  com- 
mode 
100  Pro  dignitate  opsoni  haec  concuret  cocus. 

LYDLS. 

lam  perdidisti  te  atque  me  atque  operam  meam, 
Qui  tibi  nequiquam  saepe  monstravi  bene. 

PISTOCLERUS. 

Ibidem  ego  meam  operam  perdidi,  ubi  tu  tuam : 
Tua  disciplina  nec  mihi  prodest,  neque  tibi. 

LYDUS. 

105  0  praeligatum  pectus. 

PISTOCLERUS. 

Odiosus  mihi  es. 
Tace,  atque  sequere,  Lyde,  me. 


1.2,29—41.  14 

LYDUS. 

Illuc  sis  vide, 
Non  paedagogum  iam  me,  sed  Lydum  vocat. 

PISTOCLERUS. 

Non  par  videtur,  neque  sit  consentaneum, 
Quom  haece  intus  assint  et  erus  cum  amica  accubet, 
110  Quomque  osculetur,  et  convivae  alii  accubent, 
Praesente  una  illis  paedagogus  iit  siet. 

lydus  . 
An  hoc  ad  eas  res  est  opsonatum,  obsecro  ? 

PISTOCLERUS. 

Sperat  quidem  animus  :  quo  evenat,  dis  in  manuest. 

LYDUS. 

Tu  amicam  habebis? 

PISTOCLERUS. 

Quom  videbis,  tum  scies. 

LYDUS. 

115  Immo  neque  habebis,  nec  sinam.  ituru's  domum? 

PISTOCLERUS. 

Omitte,  Lyde,  ac  cave  malo. 

LYDUS. 

Quid  ?  cave  malo  ? 

PISTOCLERUS. 

lam  excessit  mi  aetas  ex  magisterio  tuo. 

LVDUS. 

Obarathrum,  ubi  esnunc?  ut  ego  teusurpemlubens. 


15  1.2.42 — 59. 


Iam  video  nimio  multo  plus  quam  volueram. 
J20  Vixisse  nimio  satiust  iam  quam  vivere. 

Magistron  quemquam  diseipulum  minitarier? 
Nil  mihi  moror  discipulos  plenos  sanguinis : 
Valens  afflictat  me  vacivom  virium. 

PISTOCLERUS. 

Fiam,  ut  ego  opinor,  Hercules,  tu  autem  Linus. 

LYDUS. 

125  Pol  metuo  magis,  ne  Phoenix  tuis  factis  fuam, 
Teque  ad  patrem  esse  mortuum  renuntiem. 

PISTOCLERUS. 

Satis  historiarum  est. 

LYDUS. 

Hic  vereri  perdidit. 
Compendium  edepol  haud  aetati  optabile 
Fecisti,  quoni  istanc  nactu^s  impudentiam. 
130  Occisus  hic  homo  est.  ecquid  in  mentem  est  tibi 
Patrem  tibi  esse? 

PISTOCLERUS. 

Tibi  e»o,  an  tu  mihi  servos  es? 

LYDUS. 

Peior  magister  te  istaec  docuit,  non  ego. 
Nimio  es  tu  ad  istas  res  discipulus  docilior 
Quam  ad  illa  quae  te  docui,  ubi  operam  perdidi. 

PISTOCLERUS. 

135  Istactenus  tibi,  Lyde,  libertas  data  esl 
Orationis  :  satis  est.   sequere  me,  ac  tace. 


1.2,60—11.2,6.  16 


LYDUS. 

Edepol  fecisti  furtum  in  aetatem  malum, 
Quom  istaec  flagitia  me  celavisti  et  patrem. 


CHRYSALUS. 


CHRYSALUS. 

Herilis  patria,  salve,  quam  biennio, 

1 40  Postquam  hinc  in  Ephesum  ego  abii,  conspicio  lubens. 
Saluto  te,  vicine  Apollo,  qui  aedibus 
Propinquus  nostris  accolis,  veneroque  te, 
Ne  Nicobulum  me  sinas  nostrum  senem 
Prius  convenire  quam  sodalem  viderim 

145  Mnesilochi  Pistoclerum,  quem  ad  epistolam 
Mnesilochus  misit  super  amica  Bacchide. 


PISTOCLERUS.   CHRYSALUS. 


PISTOCLERUS. 

Mirumst,  me,  ut  redeam,  te  opere  tanto  quaesere. 
Qui  abire  hinc  nullo  pacto  possim,  si  velim : 
Ita  me  vadatum  amore  vinctumque  attines. 

CHRYSALUS. 

150  Pro  di  immortales,  Pistoclerum  conspicor. 
0  Pistoclere,  salve. 

PISTOCLERUS. 

Salve,  Chrysale. 

CHRYSALUS. 

Compendi  verba  multa  iam  faciam  tibi. 


J7 II.  2,  7—21 

Yenire  tu  me  gaudes :  ego  credo  tibi. 
Hospitium  et  coenam  pollicere,  ut  convenit 
155  Peregre  advenienti:  ego  autem  venturum  annuo. 
Salutem  tibi  sodalis  solidam  nuntio. 
Rogabis  me,  ubi  sit? 

PISTOCLERUS. 

Vivitne  et  recte  valet? 

CHRYSALUS. 

Istuc  volebam  ego  ex  te  percontarier. 

PISTOCLERUS. 

Qui  scire  possum? 

CHRYSALUS. 

Nullus  plus. 

PISTOCLERUS. 

Quemnam  ad  modum? 

CHRYSALUS. 

160  Quia  si  illa  inventast,  quam  ille  amat,  vivit,  valet. 
Anima  est  amica  amanti.  si  abest,  nullus  est : 
Si  adest,  res  nullast .  ipsus  est,  nequam  et  miser. 
Sed  tii  quid  lactitasti  mandatis  super? 

PISTOCLERUS. 

Egon'  ut,  quod  ab  illo  me  attigisset  niintius, 
165  Non  impetratum  id  advenienti  ei  redderem? 
Regiones  colere  mavellem  Acherunticas. 

100.     Post  hunc  versum  in  libris  est:    si  non  inventa  esf, 
minus  valet  moribundusque  esf. 

2 


11.2,22—31.  18 


CHRYSALUS. 

Eho, 

An  invenisti  Bacchidem  ? 

PISTOCLERUS. 

Samiam  quidem. 

CHRYSALUS. 

Vide  quaeso,  ne  quis  tractet  illam  indiligens. 
170  Scis  tu,  ut  confringi  vas  cito  Samium  solet. 

PISTOCLERUS. 

Iamne,  ut  soles  ? 

CHRYSALUS. 

Dic  uhi  ea  nunc  est,  obsecro. 

PISTOCLERUS. 

Hic,  exeuntem  me  unde  aspexisti  modo. 

CHRYSALUS. 

Ut  istuc  est  lepidum  :  proxume  viciniae 
Hahitat.   ecquidnam  meminit  Mnesilochi  ? 

PISTOCLERUS. 

Rogas  ? 
175  Immo  unice  unum  plurimi  pendit. 

CHRYSALUS. 

Papae. 

PISTOCLERUS. 

Immo  ut  eam  credis?  misere  amans  desiderat. 

CHRYSALUS. 

Scitum  istuc. 


19  II.  2,  31—  42. 

PISTOCLERUS. 

Immo,  Chrysale,  hem  non  tantulum 
Umquam  intermittit  tempus,  quin  eum  nominet. 

CHRYSALUS. 

Tanto  hercle  melior. 

PISTOCLERUS. 

Immo 

CHRYSALUS. 

Immo  hercle  ego  abiero 


180  Potius. 


PISTOCLERUS. 

Num  invitus  rem  bene  gestam  audis  eri  ? 

CHRYSALUS. 

Non  erus,  sed  actor  mihi  cor  odio  sauciat. 

Etiam  Epidicum ,  quam  ego  fabulam  aeque  ac  me 

ipsum  amo, 
Nullam  aeque  invitus  specto,  si  agit  Pollio. 
Sed  Bacchis  etiam  fortis  tibi  visast? 


PISTOCLERUS. 


Rogas  ? 


185  Ni  nanctus  Venerem  essem,  hanclunonem  dicerem. 

CHRYSALUS. 

Edepol,  Mnesiloche,  ut  hanc  rem  natam  intellego, 
Quod  ames,  paratumst:  quod  des,  invento  est  opus. 
Nam  istic  fortasse  auro  opus  est. 

PISTOCLERUS. 

Philippeo  quidem. 


11.2.43—50.  20 


CHRYSALUS. 

Atque  eo  fortasse  iam  opus. 

PISTOCLERUS. 

Immo  etiam  prius. 
190  Nam  iam  huc  adveniet  miles, 

CHRYSALUS. 

Et  miles  quidem. 

PISTOCLERUS. 

Qui  de  amittenda  Bacchide  aurum  hic  exigit. 

CHRYSALUS. 

Adveniat  quando  volt,  atque  ita,  ne  sit  morae. 
Domi  est:  nonmetuo,  neque  egoquoiquam  supplico, 
Dum  quidem  valebit  pectus  perfidia  meum. 
195  Abi  intro,  ego  hic  curabo.  tu  intus  dicito 
Mnesilochum  adesse  Bacchidi. 

PISTOCLERUS. 

Faciam,  ut  iubes. 

CHRYSALUS. 

Negotium  hoc  ad  me  attinet.  aurariam, 
Mille  et  ducentos  Philippum  attulimus  aureos 
Epheso,  quos  hospes  debuit  nostro  seni. 
200  Inde  ego  hodie  aliquam  machinabor  machinam, 
Unde  aurum  efiiciam  amanti  erili  filio. 
Sed  foris  concrepuit  nostra :  quinam  exit  foras? 


21  11.3,1—14. 

^ICOBULUS.  CHRYSALUS. 


NICOBULUS. 

Ibo  in  Piraeum.  visam,  ecquaeiiam  adveuerit 
Iu  portum  ex  Epheso  navis  mercatoria. 
205  Nam  meus  formidat  animus,  nostrum  tam  diu 
Ibi  desidere  neque  redire  filium. 

CHRYSALUS. 

Extexam  ego  illum  pulchre  iam,  si  di  volunt. 
Haud  dormitandumst.  opus  est  chryso  Clnysalo. 
Adibo  hunc,  quem  quidem  hodie  faciam  hic  arietem 
210  Phrixi,  itaque  tondebo  auro  usque  ad  vivam  cutem. 
Servos  salutat  Nicobulum  Chrysalus. 

NICOBULUS. 

Pro  di  immortales,  Chrysale,  ubi  mi  est  filius? 

CHRYSALUS. 

Quin  tu  salutem  primum  reddis,  quam  dedi? 

NICOBULUS. 

Salve.  sed  ubinam  est  Mnesilochus? 

CHRYSALUS. 

Vivit,  valet. 

NICOBULUS. 


215  Venitne? 

Venit. 


CHRYSALUS. 


NICOBULUS. 

Euax,  aspersisli  aquain 
Benene  usque  valuit? 


II.  3, 14—28.  22 


CHRYSALUS. 

Pancratice  atque  athletice. 

NICOBULUS. 

Quid  hoc?  qua  caussa  eum  hinc  in  Ephesum  mi- 

seram, 
Accepitne  aurum  ah  hospite  Archidemide  ? 

CHRYSALUS. 

Heu  cor  mi  et  cerebrum,  Nicobule,  finditur, 
220  Istius  hominis  ubi  fit  quaque  mentio. 

Tun'  hospitem  illum  nominas  hostem  tuum? 

NICOBULUS. 

Quid  ita,  obsecro,  hercle? 

CHRYSALUS. 

Quia  edepol  certo  scio, 
Volcanus,  Luna,  Sol,  Dies,  di  quattuor, 
Scelestiorem  nullum  illuxere  alterum. 

NICOBULUS. 

225  Quamne  Archidemidem  ?  hem. 

CHRYSALUS. 

Qaam,  inquam,  Archidemidem, 


NICOBULUS. 


Quid  fecit  ? 


CHRYSALUS. 

Quid  non  fecit  ?  quin  tu  id  me  rogas  ? 
Primumdum  infitias  ire  coepit  filio  : 
Negare  se  debere  tibi  triobulum. 

o 

Continuo  ibi  antiquom  hospitem  nostrum  sibi 
230  Mnesilochus  advocavit,  Pelagonem  senem : 


23  11.3,29—42. 


Eo  praesente  homini  extemplo  ostendit  symbolum, 
Qaem  tute  dederas  ad  eum  ut  ferret  filio. 

NICOBULUS. 

Quid,  ubi  ei  ostendit  symbolum  ? 

CHRYSALUS. 

Infit  dicere, 
Adiilterinum,  et  non  eum  esse  symbolum : 
235  Quotque  innocenti  ei  dixit  contumelias. 
Adulterare  etiam  aibat  rebus  ceteris. 

NICOBULUS. 

Habetin'  aurum?  id  primum  mihi  dici  volo. 

CHRYSALUS. 

Postquam  quidem  praetor  recuperatores  dedit, 
Damnatus  demum,  vi  coactus  reddidit 
240  Ducentos  mille  Philippum. 

NICOBULUS. 

Tantum  debuit. 

CHRYSALUS. 

Porro  etiam  ausculta  pugnam,  quam  voluit  dare. 

NICOBULUS. 

Etiam  quid  porro?  hem,  accipitrina  haec  nunc  erit. 
Deceptus  sum.  Autolyco  hospiti  aurum  credidi. 

CHRYSALUS. 

Quin  tu  aiidi. 
242.     Pers.  III.  3,  5.  pecuntarum  accipiter. 


II.  3, 42— 60.  24 

NICOBULUS. 

Immo  avidi  ingenium  haud  pernoram  hospitis. 

CHRYSALUS. 

245  Postquam  aurum  abstulimus,  atque  in  navem  escen- 

dimus, 
Domum  cupientes.  forte  ut  assedi  in  stega, 
Dum  circumspecto  ibi,  atque  ego  lembum  conspicor 
Longum,  strigore  maleficum,  exornarier. 

nicobulus. 
Perii  hercle.  lembus  ille  mihi  laedit  latus. 

CHRYSALUS. 

250  Is  erat  communis  cum  hospite  et  praedonibus. 

NICOBULUS. 

Adeon'  me  fuisse  fungum,  ut  qui  illi  crederem. 
Quom  mi  ipsum  nomen  eius  Archidemidis 
Clamaret,  dempturum  esse,  si  quid  crederem. 

CHRYSALUS. 

Is  nostrae  navi  lembus  insidias  dabat. 

255  Occepi  ego  observare  eos,  quamnam  rem  gerant. 
Interea  e  portu  nostra  navis  solvitur. 
Ubi  portu  eximus,  homines  remigio  sequi, 
Neque  aves,  neque  venti  citius.  quoniam  sentio 
Quae  res  gereretur,  navem  extemplo  statuimus. 

260  Quoniam  vident  nos  stare,  occeperunt  ratem 
Turbare  in  portu. 

nicobllus. 
Hem,  edepol  mortales  malos. 
Quid  denique  agitis? 


25  II.  3,  60—75. 


CHRYSALUS. 

Rursum  in  portum  recipimus. 

NICOBULUS. 

Sapienter  factum  a  vobis.  quid  illi  postea  ? 

CHRVSALUS. 

Revorsionem  ad  terram  faciunt  vesperi. 

NICOBULUS. 

265  Aurum  hercle  auferre  voluere :  ei  rei  operam  dabant. 

CHRYSALUS. 

Non  me  fefellit,  sensi:   eo  exanimus  fui. 
Quoniam  videmus  auro  insidias  fieri, 
Consilium  capimus  continuo  hoc :  postridie 
Auferimus  aurum  omne,  illis  ibi  praesentibus, 
270  Palam  atque  aperte,  ut  illi  id  factum  sciscerent. 

nicobulus. 
Scite  hercle.  cedo,  quid  illi? 

CHRYSALUS. 

Tristes  illico, 
Quoniam  extemplo  a  portu  ire  nos  cum  auro  vident, 
Subducunt  lembum  capitibus  quassantibus. 
Nos  ad  Theotimum  omne  aurum  deposivimus, 
275  Illic  sacerdos  qui  Dianae  est  Ephesiae. 

nicobulus. 
Quis  istic  Theotimust? 

CHRYSALUS. 

Megalobyzi  filius, 
Qui  nunc  in  Epheso  est  Ephesiis  carissumus. 

27().     Menaiidcr:   ov  Mtya^vCoi  ijv,  osrts  Kaxoyos : 


II.  3,  76—88.  26 

NICOBULUS. 

Nae  ille  hercle  mihi  sit  multo  tanto  cariorr 
Si  is  illo  me  auro  tanto  circumduxerit. 

CHRYSALUS. 

280  Quin  ipsa  in  aede  deae  Dianae  conditum  est : 
Ibidem  publicitus  servant. 

NICOBULUS. 

Occidistis  me. 
Nimio  hic  privatim  servaretur  rectius. 
Sed  nilne  huc  attulistis  inde  auri  domum? 

CHRYSALUS. 

Immo  etiam.  verum  quantum  attulerit  nescio. 

nicobulus. 
285  Quid?  nescis? 

CHRYSALUS. 

Quia  Mnesilochus  noctu  clanculum 
Devenit  ad  Theotimum :  nec  mihi  credere, 
Nec  quoiquam  in  navi  voluit.  eo  ego  nescio, 
Quantum  ille  attulerit :  verum  haud  permultum  at- 
tulit. 

NICOBULUS. 

Etiam  dimidium  censes? 

CHRYSALUS. 

Non  edepol  scio. 
290  Verum  haud  opinor. 

NICOBULUS. 

Fertne  partem  tertiam? 


27  11.3,89—100. 


CHRYSALUS. 

Non  hercle  opinor.  verum  veruni  nescio. 
Profecto  de  auro  nil  scio,  nisi  nescio. 
Nunc  tibimet  illuc  navi  capiundumst  iter, 
Ut  illiid  reportes  aurum  ab  Theotimo  domum. 
295  Atque  heus  tu. 

NICOBULUS. 

Quid  vis  ? 

CHRYSALUS. 

Anuluni  gnati  tui 
Facito  ut  memineris  ferre. 

NICOBULUS. 

Quid  opust  anulo  ? 

CHRYSALUS. 

Quia  id  signum  est  cum  Theotimo,  qui  eum  illi 

afferet, 
Ei  aurum  ut  reddat. 

NICOBULUS. 

Meminero,  et  recte  mones. 
Sed  divesne  iste  est  Theotimus  ? 

CHRYSALUS. 

Eliam  rogas? 
300  Qui  auro  sibi  habeat  soccis  suppactum  solum. 

NICOBULUS. 

Cur  ita  fastidit? 

CHRYSALUS. 

Tantas  divitias  habet : 
Nescit  quid  faciat  auro. 


II.  3, 100—119.  28 


NICOBULUS. 

Mihi  duit  velim. 
Sed  qui  praesente  id  aurum  Theotimo  datumst  ? 

CHRYSALUS. 

Populo  praesente :  nullust  Ephesi,  quin  sciat. 

NICOBULUS. 

305  Istuc  sapienter  saltem  fecit  filius, 

Quom  diviti  homini  id  aurum  servandum  dedit ; 
Ab  eo  licebit  quamvis  subito  sumere. 

CHRYSALUS. 

Immo  hem  tantisper  numquam  te  morabitur, 
Quin  habeas  illud  quo  die  illuc  veneris. 

NICOBULUS. 

310  Censebam  me  effugisse  a  vita  marituma, 
Ne  navigarem  tandem  hoc  aetatis  senex, 
Id  utrum  velim  iam  mi  haud  licere  intellego  5 
Ita  bellus  hospes  fecit  Archidemides. 
Ubi  nunc  est  ergo  meus  Mnesilochus  filius  ? 

CHRYSALUS. 

315  Deos  atque  amicos  it  salutatum  ad  forum. 

NICOBULUS. 

At  ego  hinc  ad  illum,ut  convenam,  quantum  potest. 

CHRYSALUS. 

Ille  est  oneratus  recte,  et  plus  iusto  vehit. 
Exorsa  haec  tela  non  male  omnino  mihi  est, 
Ut  amantem  erilem  copem  facerem  filium. 
320  Ita  feci,  ut  auri  quantum  vellet,  sumeret. 

Quantum  autem  libeai  reddere,  ut  reddat  patri. 


29  11.3,120—111.1,6. 


Senex  in  Ephesum  hinc  ihit  aurum  arcessere : 

Hic  nostra  agetur  aetas  in  malacum  modum ; 

Si  quidem  relinquet,  nec  secum  ahducet  senex 
325  Hinc  me  et3Inesilochum.  quas  ego  hic  turbas  dauo. 

Sed  quid  futurum  est,  quom  hoc  senex  resciverit? 

Quom  se  excucurrisse  illuc  frustra  sciverit, 

Nosque  aurum  abusos  ?  quid  mihi  fiet  postea  ? 

Credo  hercle  adveniens  nomen  mutabit  mihi 
330  Facietque  extemplo  Crucisalum  me  ex  Chrysalo. 

Aufugero  hercle,  si  magis  usus  venerit. 

Si  ero  reprehensus,  macto  illum  infortunio : 

Si  illi  sunt  virgae  ruri,  at  mihi  terguin  domi  est. 

Nunc  ibo,  erili  filio  hanc  fabricam  dabo, 
335  Super  auro  amicaque  eius  inventa  Bacchide. 


LYDUS. 


LYDUS. 

Pandite,  atque  aperite  propere  ianuam  hanc  Orci, 

obsecro : 
Nam  equidem  haud   aliter  esse  duco.    quippe  quo 

nemo  advenit, 
Nisi  quem  spes  reliquere  omnes,  esse  ut  frugi  possiet. 
Bacchides  non  Bacchides ,  sed  Bacchae  sunt  acer- 

rumae. 
340  Apage  istas  a  me  sorores ,  quae  hominum  sorbent 

sanguinem. 
Omnis  ad  perniciem  instructa  domus  opime  atque 

opipare. 


III.  1,7— 2,3.  30 


Quae  ut  aspexi,  me  continuo  contuli  protinani  in 

pedes. 
Egoneuthaec  conclusa  gestem  clanculum?  ut  celem 

patrem, 
Pistoclere,  tua  flagitia  aut  damna  aut  desidiabula? 
345  Quibus  patrem  et  me  teque  amicosque  omnis  affe- 

ctas  tuos 
Ad  probrum ,  damnum ,  flagitium  appellere  una  et 

perdere. 
Neque  mei,  neque  te  tui  intus  puditumst  factis  quae 

facis : 
Quibus  tuum  patrem ,  meque  una ,  amicos ,  affinis 

tuos, 
Tua  infamia  fecisti  gerulifigulos  flagiti. 
350  Nunc  priusquam  malum  istoc  addis ,  certumst  iam 

dicam  patri. 
De  me  hanc  culpam  demolibor  iam ,  et  seni  faciam 

palam, 
Ut  eum  isto  ex  lutulento  coeno  propere  hinc  eliciat 

foras. 


MNESILOCHUS. 


MNESILOCHUS. 

Multimodis  meditatus  egomet  mecum  sum,   et  ita 

esse  arbitror: 
Homini  amico,  qui  est  amicus  ita  uti  nomen  pos- 
sidet, 
355  Nisi  deos ,  ei  nil  praestare.  id  opera  expertus  sum 

esse  ita. 


31  111.2,4— 20. 

Nam  ut  in  Ephesum  hinc  abii  (hoc  factumst  ferme 

abhincbiennium), 
Ex  Epheso  huc  ad  Pistoclerum  meum  sodalem  li- 

teras 
Misi,  amicam  ut  mi  inveniret  Bacchidem.  illum  in- 

tellego 
Invenisse,  ut  servos  mihi  meus  nuntiavit  Chrysalus, 
360  Condigne  is  quam  technam  de  auro  advorsummeum 

fecit  patrem, 
Ut  mi  amanti  copia  esset.  aequom  video  id  reddere. 
Nam  pol,  meo  quidem  animo ,  ingrato  homine  nihil 

impensiust, 
Malefactorem  amitti  satiust  quam  relinqui  beneficum. 
Nimio  impendiosum  praestat  quam  te  ingratum  di- 

cier. 
365  Illum   laudabunt  boni;    hoc    etiam   ipsi   culpabunt 

mali. 
Qua  me  caussa  magis  curare  est  aequom :  obvigi- 

latost  opus. 
Nunc,  Mnesiloche ,  specimen  specitur,  nunc  certa- 

men  cernitur: 
Sisne  nec  ne,  ut  esse  oportet;  malus,  bonus,  qua, 

quoiusmodi ; 
Iustus  ,   iniustus  ;  malignus  ,  largus  ;  tristis  ,  com- 

modus. 
370  Cave  sis  te  superare  servom  siris  faciundo  bene. 
Utut  eris,  moneo,  haud  celabis.  sed  eccos  video  in- 

cedere 
Patrem  sodalis  et  magistrum.  hinc  auscultabo,  quam 

rem  agant. 


III.  3,  l — 11.  32 

LYDUS.  PHILOXENUS.  MNESILOCHUS. 


LYDUS. 

Nunc  experiar,  sitne  aceto  tibi  cor  acre  in  pectore. 
Sequere. 

PHILOXENUS. 

Quo  sequar?  quo  ducis  nunc  me? 

LYDUS. 

Ad  illam,  quae  tuum 
375  Perdidit,  pessumdedit  tibi  filium  unice  unicum. 

PHILOXENUS. 

Eia,  Lyde:  leniter  qui  saeviunt,  sapiunt  magis. 
Minus  mirandum  est,  illaec  aetas  si  quid  illorum 

facit, 
Quam  si  non  faciat.  feci  ego  istaec  itidem  in  adu- 

lescentia. 

LYDUS. 

Hei  mihi,  hei  mihi,  istaec  illum  perdidit  assentatio. 
380  Nam  absque  te  esset,  ego  illum  haberem  rectum  ad 

ingenium  bonum : 
Nunc  propter  te  tuamque  pravos  factus  est  fiduciam 
Pistoclerus. 

MNESILOCHUS. 

Di  immortales,  meum  sodalem  hic  nominat. 
Quid  hoc  negoti  est,  Pistoclerum  Lydus  quod  erum 
tam  ciet? 

373.     Pseud.  II.  4,  49.    ecquid  habet  homo  iste  aceti  in 
pectore  ? 


33  III.  3, 12—28. 

PHILOXENUS. 

Lyde ,    paulisper  libido  est  homini  suo   animo  6b- 

sequi : 
385  Iam  aderit  tempus,  quom  sese  etiam  ipse   oderit. 

morem  geras : 
Dum  caveatur,  praeter  aequom  ne  quid  delinquat, 

sine. 

LYDUS. 

Non  sino ,  neque  equidem  me  vivo  illum  corrumpi 

sinam. 
Sed  tu,  qui  tam  pro  corrupto  dicis  caussam  filio, 
Eademne  erat  haec  disciplina  tibi ,  quom  tu  adule- 

scens  eras? 
390  Nego  ego  tibi  hoc  annisviginti  fuisse  primis  copiae, 
Digitum  longe  a  paedagogo  pedem  ut  ecferres  aedibus. 
Id  quoi  obtigerat,  hoc  etiam  ad  malum  arcessebatur 

malum : 

r 

Et  discipulus  et  magister  perhibebantur  improbi. 
Aute  solem  exorientem  nisi  in  palaestram  veneras, 
395  Gymnasi  praefecto  poenas  haud  mediocris  penderes. 
Ibi  cursu,  luctando,  disco,  hasta,  pugilatu,  pila, 
Saliendo   sese   exercebant  magis  quam  scorto  aut 

saviis: 
Ibi  suam  aetatem  extendebant,    non  in  latebrosis 

locis. 
Inde   de   hippodromo    et   palaestra  ubi  revenisses 
domum, 
400  Cincticulo  praecinctus  in  sella  apud  magistrum  assi- 

deres : 

3 

Si,  librumquom  legeres,  unam  peccavisses  syllabam, 
Fieret  corium  tam  maculosum ,  quam  est  nutricis 
pallium. 

MNESILOCHUS. 

Propter  me  nunc  meo  sodali  haec   dici   discrucior 

miser. 
Innocens  suspicionem  hanc  sustinet  caussa  mea. 

PHILOXENUS. 

405  Alii,  Lyde,  nunc  sunt  mores. 

LYDLS. 

Id  equidem  ego  certo  scio. 

Nam  olim  populi  prius  honorem  capiebat  suffragio 

Quam  magistro  desinebat  esse  dicto  obediens. 

At  nunc,  priusquam  septuennist,  si  tu  eum  attingas 
manu, 

Puer  extemplo  paedagogo  tabula  dirrumpit  caput. 
4 1 0  Quom  patrem  adeas  postulatum ,  puero  sic  dicit  pater : 

Ndster  esto,  dum  te  poteris  defensare  iniuria. 

Provocatur  paedagogus  :   eho  senex  minumi  preti, 

Ne  attigas  puerumistac  caussa,  quando  fecitstrenue. 

It  magister  quasi  lucerna  uncto  exspreta  linteo. 
415  Itur  illinc  iure  dicto.  hoccine  hic  pacto  potest 

Inhibere  imperium  magister,  si  ipsusprimusvapulet? 

MNESILOCHUS. 

Acris  postulatio  haec  est.  quomhuiusdictaintellego, 
Mira  sunt,  ni  Pistoclerus  Lydum  pugnis  contudil. 

414.  Ut  lucerna,  quae  rimosa  liuteum  maculans  ab  usu  re- 
mota  est.  Paulus  Uiaconus  ex  Festo  p.  79.  expreta  antiqui 
dicebant  qicae  experiia  habita. 


35  III.  3, 47—59. 

LYDUS. 

Sed  quis  hic  est,  quem  astantem  video  ante  ostium  ? 
o  Philoxene, 
420  Deos  propitios  me  videre  quam  illum  haud  mavel- 

lem  mihi. 

.  PHILOXENUS. 

Quis  illic  est  homo  ? 

LYDUS. 

Sodalis  Mnesilochus  gnati  tui. 
Haud  consimili  ingenio  atque  ille  est ,  qui  in  lupa- 

nari  accubat. 
Fortunatum  Nicobulum,  qui  illum  produxit  sibi. 

PHILOXENUS. 

Salvos  sis,  Mnesiloche  :  salvom  te  adveniregaudeo. 

MNESILOCHUS. 

425  Di  te  ament,  Philoxene. 

LYDUS. 

Hic  enim  rite  productust  patri : 
In  mare  it,  rem  familiarem  curat,  custodit  domum : 
Obsequens    obediensque   est  mori   atque   imperiis 

patris. 
Hic  sodalis  Pistoclero  iam  puer  puero  fuit. 
Triduum  non  interest  aetatis  ut  maior  siet : 
430  Verum  ingenium  plus  triginta  est  annis  maius  quam 

alteri. 

PHILOXENUS. 

Cave  malum,  et  compesce  in  illum  dicere  iniuste. 

3* 


III.  3,  59—67.  36 


LYDUS. 

Tace: 
Stultus  es,  qui  illi  male  aegre  patere  dici,  qui  facit. 
Nam   illum  meum  malum  promptare  malim   quam 
peculium. 

PHILOXEiNUS. 

Quidum  ? 

LYDUS. 

Quia,  malum  si  promptet,  in  dies  faciat  minus. 

MNESILOCHUS. 

435  Quid   sodalem   meum  castigas ,  Lyde ,    discipulum 

tuum? 

LYDUS. 

Periit  tibi  sodalis. 

MNESILOCHUS. 

Ne  di  sirint. 

LYDUS. 

Sic  est,  iit  loquor. 
Quin  ego,  quom  peribat,  vidi,  non  ex  audito  arguo. 

MNESILOCHUS. 

Quid  factumst? 

LYDUS. 

Meretricem  indigne  deperit. 

MNESILOCHUS. 

Non  tu  taces  ? 

LYDUS. 

Atque  quae  acerrume,  aestuose  absorbet,  ubi  quem- 
que  attigit. 


37  III.  3, 68—78. 


MNESILOCHUS. 

440  Ubi  ea  mulier  habitat? 

LYDUS. 

Hic. 


MNESILOCHUS. 

Unde  esse  eam  aiunt? 


LYDUS. 


MNESILOCHUS. 


Ex  Samo. 


Quae  vocatur? 


LYDUS. 

Bacchis. 

MNESILOCHUS. 

Erras,  Lyde :  ego  omnem  rem  scio, 
Quemadmodum  est.  tu  Pistoclerum  falso  atque  in- 

sontem  arguis. 
Nam  ille  amico  et  benevolenti  suo  sodali  sedulo 
Rem  mandatam  exsequitur.  ipsus  nec  amat :  nec  tu 

creduas. 

LYDUS. 

445  Itane  oportet  rem  mandatam  gerere  amici  sedulo, 
Ipse  ut  in  gremio  osculantem  mulierem  teneat  sedens  ? 
Nullon'  pacto  res  mandata  potestagi,  nisi  itemmanus 
Ad  papillas  adferat,  labra  k  labris  nusquam  auferat? 
Nam  alia  me  memorare,  quae  illum  facere  vidi, 
dispudet : 
450  Quom  manum  sub  vestimenta  ad  corpus  tetulit  Bac- 

chidi 


III.  3, 79 — 9^.  38 

Me  praesente,  neque  pudere  quidquam.  quid  verbis 

opust? 
Mihi  discipulus,  tibi  sodalis  periit,  huice  filius. 
Nam  ego  illum  perisse  duco ,    quoi  quidem  periit 

pudor. 
Quid  opust  verbis?   si  opperiri   vellem   paullisper 

modo, 
455  Ut  opinor,  si  illum  inspectandi  mi  essetmaiorcopia, 
Plus  vidissem  quam  deceret,    quam  me  atque  illo 

aequom  foret. 

MNESILOCHUS. 

Perdidisti  me,  sodalis.  egone  ut  illam  mulierem 
Capitis  non  perdam?  perire  me  malis  malim  modis. 
Satin'  ut  quem  fidelem  tu  habeas ,  aut  quoi  credas, 
nescias  ? 

LYDUS. 

460  Viden',  ut   aegre   patitur   esse  gnatum   corruptum 

tuum, 
Suum  sodalem,  ut  ipsus  sese  cruciat  aegritudine. 

PHILOXENUS. 

Mnesiloche,  hoc  tecum  oro,  illius  animum  atque  in- 

genium  ut  regas. 
Serva  tibi  sodalem,  et  mi  autem  filium. 

MNESILOCHUS. 

Factum  volo. 

PHILOXENUS . 

In  te  ergo  onus  hoc  omne  impono .  Lyde ,  sequere 
hac  me. 


39  III.  3,  92— 4,13. 


LYDUS. 

Sequor. 
465  Melius  esset,  mequoqueuna  cum  illo  si  relinqueres. 

PHILOXENUS. 

Affatim  est. 

LYDUS. 

Mnesiloche,  cara  et  concastiga  hominem  probe, 
Qui  dedecorat  te,  me,  amicosque  alios  flagitiis  suis. 


MNESILOCHUS. 


MNESILOCHUS. 

Inimiciorem  nunc  utrum  credam  magis, 

Sodalemne  esse ,    an  Bacchidem ,  incertum  adnio- 
dumst. 
470  Illum  exoptavit  potius  ?  habeat.  optumest : 

Nae  illa  illud  hercle  cum  malo  fecit  suo. 

Nam  mihi  divini  numquam  quisquam  creduat, 

Ni  ego  illam  3xemplis  plurimis  planeque  amo. 

Ego  faxo  haad  dicet  nactam,  quem  derideat. 
475  Nam  iam  domum  ibo,  atque  aliquid  surrupiam  patri. 

Adeo  ego  illam  cogam  usque,    ut  meus  mendicet 
pater. 

Sed  satin'  ego  animum  mente  sincera  gero  ? 

Qui  ad  hiinc  modum  haec  hic,  quae  futura,  fabulor? 

Amo  hercle,  opinor,  ut  quod  pro  certo  sciam. 

471.  Glossator:   meo,  non  videns  acerbe  dictum  esse  amo 
v.  473. 

473.  Interpres :   ego  istanc  multis  ulciscar  modis. 

475.  Ioterpres  :  id  isti  dabo. 


111.4,14—5,4.  40 


480  Sed  autem  quam  illa  de  meis  opulentiis 
Ramenta  fiat  plumea  propensior, 
Mendicum  malim  mendicando  vincere. 
Numquam  edepol  vivom  me  irridebit.  nam  mihi 
Decretumst  renumerare  iam  omne  aurum  patri. 

485  Igitur  mi  inani  atque  inopi  subblandibitur : 
Tum,  quom  nihilo  plus  ad  meam  rem  refferet 
Quam  si  ad  sepulcrum  mortuo  dixit  logos. 
Profecto  stabile  est  me  patri  aurum  reddere. 
Eadem  exorabo,  Chrysalo  caussa  mea 

490  Pater  ne  noceat :  neu  quid  ei  succenseat 

Mea  caussa  de  auro,  quod  eum  ludificatus  est. 
Nam  illi  aequom  est  me  consulere ,  qui  caussa  mea 
Mendacium  illud  dixit.  vos  me  sequimini. 


PISTOCLERUS. 


PISTOCLERUS. 

Rebus  aliis  antevortar,  Bacchis,  quae  mandas  mihi : 
495  Mnesilochuin  ut  requiram,  atque  ut  eum  mecuni  ad 

te  adducam  simul. 
Nam  illud  animus  meus  miratur,   si  a  me  tetigit 

nuntius, 
Quid  remoratur.  ibo,  et  visam  huc  ad  eum,  si  forte 

est  domi. 


480.  Interpres  :  verum  quam  illa  amquam  de  mea  pecu- 
nia  ramenta  Jiat  gravior  aut  propensior,  mori  me  malim  ex- 
crueiatum  inopia. 

483.  486.  487.   Vid.  Ritschelii  Parergon  Plaut.  vol.  I.  p.  421. 


41  III.  6, 1—8. 

MNESILOCHUS.  PISTOCLERUS. 


MNESILOCHUS. 

Aurum  reddidi  patri  omne.  nunc  ego  illam  me  velim 

Convenire ,   postguam  inanis  sum ,  contemptrieem 

meam. 

500  Sed  ille  veniam  quam  gravate  mihi  dedit  de  Chrysalo. 

Verum  postremo  impetra\T,  ut  ne  quideisuccenseat. 

PISTOCLERUS. 

Estne  hic  meus  sodalis? 

MNESILOCHUS. 

Estne  hic  hostis,  quem  aspicio,  meus? 

PISTOCLERUS. 

Certe  is  est. 

MNESTLOCHUS. 

Is  est. 

PISTOCLERUS. 

Adibo  contra,  et  contollam  gradum. 
Salvos  sis,  31nesiloche. 

MNESILOCHUS. 

Salve. 


505  Coena  detur. 


PISTOCLERUS. 

Salvos  peregre  quom  advenis, 


MNESILOCHUS. 

Non  placet  mihi  coeua,  quae  bilem  movet. 


III.  6,  9— 22.  42 


PISTOCLERUS. 

Num  quae  advenienti  aegritudo  obiecta  est? 

MNESILOCHUS. 

Atque  acerruma. 

PISTOCLERUS. 

Unde? 

MNESILOCHUS. 

Ab  homine,  quem  mi  amicum  esse  arbitratus 
sum  antidhac. 

PISTOCLERUS. 

Multi  more  isto  atque  exemplo  vivont ,  quos  quom 

censeas 
Esse  amicos,  reperiuntur  falsi  falsimoniis, 
510  Lingua  factiosi,  inertes  opera,  sublesta  fide. 

Nullus  est ,  quoi  non  invideant  rem  secundam  ob- 

tingere. 
Sibi  illi  ne  invideatur,  ipsi  ignavia  recte  cavent. 

MNESILOCHUS. 
r 

Edepol  nae  tu  illorum  mores  perquam  meditate  tenes. 
Sed  etiam  unum  hoc  ex  ingenio  malum  malo  inve- 

niunt  suo : 
515  Nulli  amici  sunt,  inimicos  ipsi  in  sese  omnishabent. 
Atque  hi  se  quom  frustrant,  frustrari  alios  stolidi 

existumant. 
Sicut  est  hic ,  quem  esse  amicum  ratus  sum  atque 

ipsus  sum  mihi : 
Ille,  quod  in  se  iuit,  accuratum  habuit,  quod  posset 

mali 
Faceret  in  me,  inconciliaret  copias  omnis  meas. 


43 


PISTOCLERUS. 

520  Improbum  istunc  esse  oportet  hominem. 

MNESILOCHUS. 

Ego  esse  ita  arbitror. 

PISTOCLERUS. 

Obsecro  hercle  loquere,  quis  is  est? 

MNESILOCHUS. 

Benevolens  vivit  tibi. 
Nam  ni  ita  esset ,  tecum  orarem ,  ut  ei  quod  potis 

esses  mali 
Facere  faceres. 

PISTOCLERUS. 

Dic  modo  hominem,  qui  sit :  si  non  fecero 
Ei  male  aliquo  pacto,  me  esse  dicito  ignavissumum. 

MNESILOCHUS. 

525  Nequam  homo  est,  verum  hercle  amicus  est  tibi. 

PISTOCLERUS. 

Hem,  tanto  magis 
Dic,  quis  est?  nam  nequam  ego  hominis  parvi  pendo 
gratiam. 

MNESILOCHUS. 

Video  non  potesse,  quin  tibi  eius  nomen  eloquar. 
Pistoclere,  perdidisti  me  sodalem  funditus. 

PISTOCLERUS. 

Quid  istuc  est? 

MNESILOCHUS. 

Quid  est?  misine  ego  ad  te  ex  Epheso  epistolam 
530  Super  amica,  ut  mi  invenires? 


III.  6,  33—40.  44 


PISTOCLERUS. 

Fateor  factum,  et  repperi. 

MNESILOCHUS. 

Qui  ?  tibi  non  erat  meretricum  aliarum  Athenis  copia, 
Quibuscum  haberes  rem ,  nisi  cum  illa ,  quam  ego 

mandassem  tibi, 
Ipse  occiperes  tute  amare,    et  me  ires  consultum 

male? 

PISTOCLERUS. 

Sanun'  es? 

MNESILOCHUS. 

Rem  repperi  omnem  ex  tuo  magistro :  ne  nega. 
535  Perdidisti  me. 

PISTOCLERUS. 

r 

Etiamne  ultro  tuis  me  prolectas  probris  ? 

MNESILOCHUS. 

Quid?  amas  Bacchidem. 

PISTOCLERUS. 

Duas  ergo  hic  intus  eccas  Bacchides. 

MNESILOCHUS. 

Qui  duae? 

PISTOCLERUS. 

Atque  ambas  sorores. 

MNESILOCHUS. 

Loqueris  nunc  nugas  sciens. 


45  III.  6, 41— IV.  2,4. 


PISTOCLERUS. 

Postremo  ego,  si  pergis  parvam  mihi  fidem  arbitrarier, 
Tollam  iam  te  in  collum,  atque  intro  hinc  auferam. 

MXESILOCHUS. 

Immo  ibo :  mane. 

PISTOCLERUS. 

540  Non  manebo,  neque  me  habebis  falso  suspectum. 

MNESILOCHUS. 

Sequor. 


PARASITUS.  PUER.  PISTOCLERUS. 


PARASITUS. 

Parasitus  hominis  ego  sum  nequam  atque  improbi 
Militis,  amicam  cmi  secum  avexit  Sarao. 
Nunc  me  ad  eam  ille  ire  iussit  percontarier, 
Utrum  aurum  reddat,  anne  eat  secum  simul. 

545  Tu  dudum,  puere,  qui  cum  illa  usque  isti  simul, 
Quae  harum  sunt  aedes  piilta.  adi  actutum  ad  fores, 
Recede  tu  hinc  dierecte.  ut  pulsat  propudium. 
Comesse  panem  tris  pedes  latum  potes, 
Fores  pultare  nescis.  ecqui  in  aedibus? 

550  Heus  ecquis  hic  est?  ecquis  hoc  aperit  ostium? 
Ecqui  exit? 

PISTOCLERUS. 

Quid  istuc  ?  quae  istaec  est  pulsatio  ? 
Quid  ?  quae  te  mala  crux  agitat  ?  qui  ad  istunc  modum 
Alieno  viris  tuas  extentes  ostio? 
Fores  paene  ecfregisti.  quid  uuuc  vis  tibi? 


46 

PARASITUS. 

555  Adulescens,  salve. 


PISTOCLERUS. 

Salve.  sed  quem  quaeritas? 


PARASITUS. 

Bacchidem. 

PISTOCLERUS. 

Utram  ergo? 

PARASITUS. 

Nil  scio,  nisi  Bacchidem. 
Paucis  me  misit  miles  ad  eam  Cleomachus, 
Vel  ut  ducentos  Philippos  reddat  aureos, 
Vel  ut  hinc  in  Elatiam  hodie  eat  secum  simul. 

PISTOCLERUS. 

560  Non  it.  negato  ituram.  abi,  et  renuntia. 

Alium  illa  amat,  non  illum.  duc  te  ab  aedibus. 

PARASITUS. 

Nimis  iracunde. 

PISTOCLERUS. 

At  scin'  quam  iracundus  siem? 
Tibi  hercle  haud  longe  est  6s  ab  infortunio, 
Ita  dentifrangibula  haec  meis  manibus  gestiunt. 

PARASITUS. 

565  Quom  ego  huius  verba  interpretor,  mihi  cautio  est, 
Ne  nucifrangibula  excussit  ex  malis  meis. 
Tuo  ego  istaec  igitur  dicam  illi  periculo. 


Quid  ais  tu? 


47  IV.  2, 18—26. 

PISTOCLERUS. 
PARASITLS. 

Ego  istuc  illi  dicain. 


PISTOCLERUS. 


Dic  mihi, 


Quis  tu  es 


PARASITLS. 

Illius  sum  integumentum  corporis. 

PISTOCLERUS. 

570  Nequara  esse  oportet,  quoi  tu  integumentum  sies. 

PARASITUS. 

Sufflatus  ille  huc  veniet. 

PISTOCLERUS. 

Dirruptum  velim. 

PARASITUS. 

Num  quid  vis  ? 

PISTOCLERUS. 

Aheas.  celeriter  factost  opus. 

PAR,\SITUS. 

Vale,  dentifrangibule. 

PISTOCLERUS. 

Et  tu,  integumentum,  vale. 
In  eum  liaec  revenit  res  locum,  ut  quid  consiii 
575  Dem  meo  sodali  super  amica  nesciam, 

Qui  iratus  renumeravit  omne  aurum  patri, 


IV.  2, 27— 3, 12.  48 

Neque  nummus  ullust,  qui  reddatur  militi. 
Sed  huc  concedam.   nam  concrepuerunt  fores. 
Mnesilochus  eccum  maestus  progreditur  foras. 


MNESILOCHUS.  PISTOCLERUS, 


MNESILOCHUS. 

580  Petulans,  protervo,  iracundo  animo,  indomito ,  in- 

cogitato, 
Sine  modo  et  modestia  sum ,  sine  bono  iure  atque 

honore, 
Incredibilis,  imposque  animi ,  inamabilis ,  illepidus 

vivo, 
Malevolente  ingenio  natus.  postremo  id  mi  est,  quod 

volo  aliis. 
Incredibile  hoc  est :  nequior  nemo  est  quoi  di 
585  Benefaciant,  nec  quem  quiscraam  homo  aut  amet  aut 

adeat. 
Inimicos  quam  amicos  aequom  me  est  habere, 
Malos  quam  bonos  par  magis  me  iuvare. 
Omnibus  probris  quae  improbis  viris 
Digna  sunt  dignior  nullus  aeque  est  homo, 
590  Qui  patri  reddidi  quod  fuit  prae  manu. 
Sumne  ego  amens  homo? 
Hei  miser,  perdidi  me,  atque  operam  Chrysali. 

PISTOCLERUS. 

Solandus  hic  mi est.  ibo  ad  eum.  Mnesiloche,  quid  fit? 
589.     Merc.  II.  3,  1. 


49  IV.  3, 12— 19. 

M^ESILOCHUS, 


Perii. 


PISTOCLERUS. 

Di  melius  faciant. 

MNESILOCHUS. 

Perii. 

PISTOCLERUS. 

Non  taces,  insipiens  ? 

MNESILOCHUS. 

Taceam  ? 

PISTOCLERUS. 

595  Satin'  sanus? 

MNESILOCHUS. 

Perii.  multa  mala  mi  in  pectore  evenerunt 
Nunc  acria  atque  acerba.  criminin'  fidem  me  habuisse  ? 
Immerito  iratus  tibi  fui. 

PISTOCLERUS. 

Eia  habe  bonum  animum. 

MJVESILOCHUS. 

Unde  habeam  ? 
Nam  pluris  mortuiis  pretist,  quam  ego. 

PISTOCLERUS. 

Militis  parasitus 
3Iodo  aurum  petere  venerat  hinc :  eum  malis  meis 
dictis 
(500  His  foribus  atque  hac  reppuli,  reieci. 

4 


IV.3,20 — 4,1.  50 


MNESILOCHUS. 

Quid  mi  id  prodest? 
Quid  faciam  ?  nil  habeo  miser.  ille  quidem  hanc  hinc 
abducet. 

PISTOCLERUS. 

Si  sit,  pollicear. 

MNESILOCHUS. 

Scio,  dares.  nisi  ames,  fidem  habeam  tantam. 
Nunc  sat  tute  agitas  tuarum  rerum ,  ego  ut  opem 

mihi  te  ferre 
Putem  posse  inopem. 

PISTOCLERUS. 

Tace  modo:  deus  respiciet  nos  aliquis. 

MNESILOCHUS. 

605  Nugae. 

PISTOCLERUS. 

Manedum. 

MNESILOCHUS. 

Quid  est? 

PISTOCLERUS. 


Chrysalum  tuam  copiam  eccum  video. 


CHRYSALUS. 


CHRYSALUS. 

Hunc  hominem  decet  auro  expendi :  huic  statuam 
stalui  decet  ex  auro. 


51  IV.  4, 2— 16 


Nam  duplex  feci  hodie  facinus,  duplicibus  spoliis 
sum  affectus. 

Erum  maiorem  meum  ut  ego  hodie  lusi  lepide.  ut 
ludificatust. 

Callidum  senem  callidis  dolis 
610  Compuli  et  perpuli  mi  omnia  ut  crederet. 

Nunc  amanti  ero,  filio  senis, 

Quicum  ego  bibo,  quicum  edo  et  amo, 

Regias  copias  aureasque  obtuli, 

Ut  domo  sumeret,  neu  foris  quaereret. 
615  Non  mihi  isti  placent  Parmenones,  Syri, 

Qui  duas,  tris  minas  auferunt  suis  eris. 

Nequius  nil  quam  egens  consili  servos  est, 

Nisi  habet  multipotens  pectus,  ut,  ubicumque  usust, 
pectore  suo  expromat. 

Frugi  esse  potest  nullus  homo,  nisi  qui  et  bene  facere 
et  male  facere  tenet. 
620  Improbus  sit  cum  improbis, 

Harpaget  cum  furibus, 

Quod  queat:  nam  versipellem  frugi  esse  hominem 
convenit. 

Pectus  quoi  sapit, 

Bonus  sit  bonis,  malus  sit  malis ; 
625  Ut  quaecumque  res  sit,  habeat  animum. 

Sed  lubet  scire  quantum  aurum  erus  sibi 

Dempsit  et  quid  suo  reddidit  patri. 

Si  frugist,  Herculem  fecit  ex  patre : 

Decumam  partem  ei  dedit,  sibi  novem  abstulit. 
630  Sed  quem  quaero  optume  ecce  obviam  mihi  est. 


IV.  4, 17—28.  52 


Num  qui  tibi  nummi  exciderunt,  ere,  quod  sic  ter- 

ram  tacens 
Obtuere?  quid  vosmaestostristesqueesseconspicor? 
Non  placet,  nec  temere  est  etiam.  quin  respondetis 

mihi? 

MNESILOCHUS. 

Chrysale,  occidi. 

CHRYSALUS. 

Fortassis  tu  auri  dempsisti  parum. 

MNESILOCHUS. 

635  Quid,  malum,  parum?  immo  vero  nimio  minusmulto 

ac  parum. 

CHRYSALUS. 

Quid ,  malum ,  igitur ,  stulte  ?  quoniam  occasio  ad 

eam  rem  fuit 
Mea  virtute  parta,  ut,  quantum  velles,  tantum  su- 

meres, 
Sic  hoc  sumebas  duobus  digitulis  primoribus? 
An  nescibas,  quam  eiusmodi  homini  raro  t^mpus  se 

daret? 

MNESILOCHUS. 

640  Erras. 

CHRYSALUS. 

Atqui  tute  errasti,  quom  parum  immersti  ampliter. 

MNESILOCHUS. 

Pol  tu  me  quam  iiiinc  accuses  magis.  si  mao-is  rem 

noveris. 
Occidi. 


53  IV.  4, 28—34. 


CHRYSALUS. 

Animus  iam  istoc  dicto  plus  praesagitur  malL 

MNESILOCHUS. 

Perii. 

CHRYSALUS. 

Quid  ita? 

MNESILOCHUS. 

Quia  patri  omne  cum  ramento  reddidi. 

CHRYSALUS. 

Reddidisti? 

MNESILOCHUS. 

Reddidi. 

CHRYSALUS. 

Omnene? 

MNESILOCHUS. 

Oppido. 

CHRYSALUS. 

Occisi  sumus. 
645  Qui  iu  mentem  venit  tibi  istuc  facinus  iacere  tam 

malum  ? 

MNESILOCHUS. 

Bacchidem  atque  hunc  suspicabar  propter  crimen, 

Chrysale, 
Male  me  consuluisse :  ob  eam  rem  omne  aurum  ira- 

tus  reddidi 
Meo  patri. 


IV.  4, 34—43.  54 

CHRYSALUS. 

Quid,  ubi  reddebas  aurum,  dixisti  patri? 

MNESILOCHUS. 

Me  id  aurum  accepisse  extemplo  ab  hospite  Archi- 
demide. 

CHRYSALUS. 

650  Hem,  istoc  dicto  hodie  dedisti  tu  in  cruciatum  Chry- 

salum : 
Nam  iibi  me  aspiciet,  ad  carnuficem  rapiet  continuo 
senex. 

MNESILOCHUS. 

Ego  patrem  exoravi. 

CHRYSALUS. 

Nempe  hoc  ergo  ut  faceret,  quod  loquor. 

MNESILOCHUS. 

Immo  tibi  ne  noceat,   neu  quid  6b  eam  rem  suc- 

censeat. 
Atque  aegre  impetravi.  nunc  hoc  tibi  curandum  est, 

Chrysale. 

CHRYSALUS. 

655  Quid  vis  curem? 

MNESILOCHUS. 

Ut  ad  senem  etiam  tu  alteram  facias  viam : 
Compara,  fabricare,  finge  quod  lubet,  conglutina, 
Ut  senem  hodie  indoctum  docte  fallas,    aurumque 
auferas. 

657.     Vide  v.  1055. 


55  IV.  4,  44—52. 

CHRYSALUS. 

Vix  videtur  fieri  posse. 

MNESILOCHUS. 

Perge,  ac  facile  ecfeceris. 

CHRYSALUS. 

Quam,  malum,  facile?  qnem  mendaci  prendit  mani- 
festum  modo : 
660  Quem  si  ego  orem,  ut  mihi  nil  credat,  id  non  ausit 

credere. 

MNESILOCHUS. 

Immo  si  audias,  quae  dicta  dixit  me  advorsiim  tibi. 

CHRYSALUS. 

Quid  dixit? 

MNESILOCHUS. 

Si  tu  illum  solem  sibi  solem  esse  dixeris, 
Se  illum  lunam  credere  esse ,  et  ndctem  qui  nunc 
est  dies. 

CHRYSALUS. 

r 

Emungam  hercle  hominem  probe  hodie ,  ne  id  ne- 
quiquam  dixerit. 

M.NESILOCHUS. 

665  Nunc  quid  nos  vis  facere? 

CHRYSALUS. 

Enim  nil,  nisi  ut  ametis  impero. 
Ceterum  quantum  lubet  me  poscitote  aurum,   ego 
dabo. 


IV.  4,  53—64*  56 


Quid  mihi  reffert  Chrysalo  esse  nomen ,  nisi  factis 

probo  ? 
Sed  nunc  quantillum  usust  auri  tibi,  Mnesiloche, 

dic  mihi. 

MXESILOCHUS. 

Militi  nummis  ducentis  iam  usus  est  pro  Bacchide. 


CHRYSALUS. 


670  Ego  dabo. 


MNESILOCHUS. 

Tum  sumptu  nobis  opus  est. 

CHRYSALUS. 

Ah  placide  volo 
Unumqnidque  agamus  :  hoc  ubi  ego  egero,  tum  istuc 

agam. 
De  ducentis  nummis  primum  intendam  baKstam  in 

senem. 
Ea  balista  si  pervortam  turrim  et  propugnacula, 
Recta  porta  invadam  extemplo  in  oppidum  antiquom 

et  vetus : 
675  Si  id  capso,  geritote  amicis  vostris  aurum  corbibus, 
Si  quoi  superat  animus. 

PISTOCLERUS. 

Apud  te  est  animus  noster,  Chrysale. 

CHRYSALUS. 

Nunc  tu  abi  intro,  Pistoclere,  ad  Bacchidem,  atque 
ecfer  cito 

PISTOCLERUS. 

Quid? 


57  IV.  4,  64-— 70. 


CHRYSALUS. 

Stilum,  ceram,  tabellas,  linum. 

PISTOCLERUS. 

Iam  faxo  bic  erunt. 

MNESILOCHUS. 

Quid  nunc  es  facturus?  id  mihi  dic. 

CHRYSALUS. 

Coctum  esto  prandium. 
680  Vos  duo  eritis,  atque  amica  tua  erit  tecum  tertia. 

MNESILOCHUS. 

Sicut  dicis. 

CHRYSALUS. 

Pistoclero  nulla  amica  est? 

MNESILOCHUS. 

Immo  adest. 
Alteram  ille  amat  sororem ,    ego  alteram ,   ambas 
Bacchides. 

CHRYSALUS. 

Quid  tu  loqueris  ? 

MNESILOCHUS. 

Ut  futuri  sumus. 

CHRYSALUS. 

Ubi  est  bicliiiium 
Vobis  stratum? 

M.NKSILOCHUS. 

Quid  id  exquacris? 


IV.  4, 70— 79.  58 

CHRYSALUS. 

Res  ita  est :  dici  volo. 
685  Nescis,  quid  ego  acturus  sim ,  neque  facinus  quan- 

tum  exordiar. 

MJNESILOCHUS. 

Cedo  manum ,  ac  subsequere  propius  me  ad  fores. 
intro  inspice. 

CHRYSALUS. 

Euax, 

Nimis  hic  bellus,  atque  ut  esse  maxume  optabamy 
locus. 

PISTOCLERUS. 

Quae   imperavisti,   imperatum  bene  bonis  factum 
illicost. 

CHRYSALUS. 

690  Quid  parasti  ? 

PISTOCLERUS. 

Quae  parari  tute  iussisti  omnia. 

CHRYSALUS. 

Cape  stilum  propere  et  tabellas  tu  tibi  has. 

MJNESILOCHUS. 

Quid  postea? 

CHRYSALUS. 

Quod  iubebo,  scribito  istic.  nam  propterea  te  volo 
Scribere,  ut  pater  cognoscat  literas,  quando  legat. 
Scribe. 

MNESILOCHUS. 

Quid  scribam? 


59  IV.  4, 79—87. 


CHRYSALUS. 

Salutem  tuo  patri  verbis  tuis. 

PISTOCLERUS. 

695  Quid  si  potius  morbum  et  mortem  scribat?  id  erit 

rectius. 

MNESILOCHUS. 

Ne  interturba.  iam  imperatum  in  cera  inest. 

CHRYSALUS. 

Dic  quemadmodum? 

MNESILOCHUS. 

Mnesilochus  salutem  dicit  suo  patri. 

CHRYSALUS. 

Adscribe  hoc  cito : 
Chrysalus  mihi  usque  quaque  loquitur  nec   recte, 

pater, 
Quia  tibi  aurum  reddidi ,  et  quia  non  te  defrauda- 

verim. 

PISTOCLERUS. 

700  Mane,  dum  scribit. 

CHRYSALUS. 

Celerem  oportet  esse  amatoris  manum. 

PISTOCLERUS. 

Haec  quidem  hercle  est  ad  perdundum  magis  quam 
ad  scribendum  cita. 

M^ESILOCHUS. 

Loquere :  hoc  scriptum  est. 


IV.  4,  87—98.  60 

CHRYSALUS. 

Niinc,  pater  mi,  proin  tu  ab  eo  ut  caveas  tibi, 
Sycophantias  componit,  aurum  ut  abs  te  hoc  auferat: 
Et  profecto  se  ablaturum  dixit.  plane  adscribito. 

MNE3ILOCHUS. 

705  Dic  modo. 

CHRYSALUS. 

Atque  id  pollicetur  se  daturum  aurum  mihi, 
Quod  dem  scortis ,  quodque  in  lustris  comedim ,  et 

congraecem,  pater. 
Sed,  pater,  vide  ne  tibi  hodie  verba  det :  quaeso,  cave. 

MNESILOCHUS. 

Loquere  porro. 

CHRYSALUS. 

Adscribedum. 

MNESILOCHUS. 

Etiam  loquere,  quid  scribam,  modo. 

CHRYSALUS. 

Sed,  pater,  quod  promisisti  mihi ,  te  quaeso  ut  me- 

mineris, 
710  Ne  illum  verberes,  verum  apud  te  vinctum  asser- 

vato  domi. 
Cedo  tu  ceram  ac  linum  actutum.  age ,  obliga,  ob- 

signa  cito. 

MNESILOCHUS. 

Obsecro,  quid  istis  ad  istunc  usust  conscriptis  modum, 
Ut  tibi  ne  quid  credat,  atque  ut  vinctum  te  asservet 
domi  ? 


61  IV.  4, 99— 107. 


CHRYSALUS. 

Quia  lubet.  potin'  ut  tu  cures  te ,  atque  ne  parcas 
mihi? 
715  Mea  fiducia  opus  conduxi,  et  meo  periclo  rem  gero. 

MXESILOCHUS. 

Aequom  dicis. 

CHRYSALUS. 

Cedo  tabellas. 

M.NESILOCHUS. 

Accipe. 

CHRYSALUS. 

Animum  advortite. 
31nesiloche  et  tu  Pistoelere,  iam  facite,  in  biclinio 
Cum  amica  sua  uterque  accubitum  eatis.  ita  nego- 

tiumst. 
Atque  ibidem  ut,  ubi  nunc  sunt  lecli  strati,  potetis 

cito. 

PISTOCLERUS. 

720  Numquid  aliud? 

CHRYSALUS. 

Haec,  atque  etiam  ut  ubi  erit  accubitum  semel, 
Ne  quoquam  exsurgatis ,  donec  a  me  erit  signum 
datum. 

PISTOCLERUS. 

0  impemtorem  probum. 

CHRYSALUS. 

Iam  bis  bil)isse  oporluil. 


IV.  4, 108— 6,5.  62 


MNESILOCHUS. 

Eusre  eamus. 


CHRYSALUS. 

Vos  curate  vostrum,  ego  ecficiam  meum. 


CHRYSALUS. 


Insanum  magnum  molior  negotium, 
725  Metuoque  ut  hodie  possim  id  emolirier. 

Sed  nunc  truculento  mi  atque  saevo  usus  senest. 

Nam  non  conducit  huic  nunc  sycophantiae 

Senem  tranquillum  mi  esse,  ubi  ubi  me  aspexerit. 

Versabo  ego  hercle  hodie  illum,  si  vivo,  probe. 
730  Tam   frictum   ego  illum  reddam,    quam   frictumst 

cicer. 

Adambulabo  ad  ostium,  ut,  quando  exeat, 

Extemplo  advenienti  ei  tabellas  dem  in  manum. 


NICOBULUS.  CHRYSALUS. 


NICOBULUS. 

Nimio  illaec  res  est  magnae  dividiae  mihi, 
Subterfugisse  sic  mihi  hodie  Chrysalum. 

CHRYSALUS. 

735  Salvos  sum,  iratus  est  senex.  nunc  est  mihi 
Adeundi  ad  hominem  tempus. 

nicobulus. 

Quis  loquitur  prope? 
Atque  hic  quidem,  opinor,  Chrysalust. 


63  IV.  6, 5— 19. 

CHRYSALUS. 

Accessero. 

NICOBULUS. 

Bone  serve,  salve.  quid  fit?  quam  mox  navigo 
InEphesum,  ut  aurum  repetam  abTheotimo  domum? 
740  Taces?  per  omnis  deos  adiuro,  ut,  ni  meum 

Gnatum  tam  amem ,  atque  ei  facta  cupiam  quae  is 

velit, 
Ut  tua  iam  virgis  latera  lacerentur  probe, 
Ferratusque  in  pistrino  aetatem  conteras. 
Omnia  rescivi  scelera  ex  Mnesilocho  tua. 

CHRYSALUS. 

745  Men'  criminatust?  optume  est:  ego  sum  malus, 
Ego  sum  sacer,  scelestus. 

NICOBULUS. 

Etiam,  carnufex, 
Minitare? 

CHRYSALUS. 

Nosces  tu  illum  actutum  qui  siet. 
Nunc  hasce  tabulas  ferre  me  iussit  tibi. 
Orabat,  quod  istic  esset  scriptum,  ut  fieret. 

NICOBULUS. 

750  Cedo. 

CHRYSALUS. 

Nosce  signum. 

746.     Chrysali  vcrbis  libri  addunt  spccla  rcvi  modo :    cgo 
vcrbum  jaciam:  deest  nullum. 


IV.  6, 19—7, 4.  64 

NICOBULUS. 

Novi.  ubi  ipse  est? 

CHRYSALUS. 

Nescio. 
Nil  iam  me  oportet  scire  :  oblitus  sum  omnia. 
Scio  me  esse  servom.  nescio  etiam  id  quod  scio. 
Nunc  ab  transenna  hic  turdus  lumbricum  petit : 
Pendebit  hodie  pulchre,  ita  intendi  tenus. 

NICOBULUS. 

755  Manedum  parumper :  iam  exeo  ad  te,  Chrysale. 

CHRYSALUS. 

Ut  verba  mihi  dat.  ut  nescio  quam  rem  gerat. 
Servos  arcessit  intus,  qui  me  vinciant. 
Bene  navis  agitur,  pulchre  haec  confertur  ratis. 
Sed  conticiscam :  nam  audio  aperiri  fores. 


NICOBULUS.  CHRYSALUS. 


NICOBULUS. 

760  Constringe  tu  illi  iam,  Artamo,  actutum  manus. 

CHRYSALUS. 

Quid  feci  ? 

NICOBULUS. 

Impinge  pugnum,  si  muttiverit. 
Quid  hae  locuntur  literae? 

CHRYSALUS. 

Quid  me  rogas  ? 
Ut  ab  illo  accepi,  ad  te  obsignatas  attuli. 


65  IV.  7,  5— 17. 

MCOBULUS. 

Eho  tu,  loquitatusne  es  meo  guato  male 
765  Per  sermonem  ideo,  quia  mi  id  aurum  reddidit, 
Et  te  dixisti  id  aurum  ablaturum  tamen 
Per  sycophantiam  ? 

CHRVSALUS. 

Egone  dixi  istuc? 

NiCOBULUS. 

Ita. 

CHRYSALUS. 

Quis  homost,  qui  dicat  me  dixisse  istuc? 

NICOBULUS. 

Tace. 
Nullus  homo  dicit :  hae  tabellae  te  arguunt, 
770  Quas  tu  attulisti.  hem,  hae  te  vinciri  iubent. 

CHRVSALUS. 

Ah  Bellerophontem  tuus  me  fecit  filius. 

Egomet  tabellas  tetuli,  ut  vincirer?  sine. 

t 

NICOBULUS. 

Propterea  hoc  facio,  ut  suadeas  gnato  meo 
Ut  pergraecetur  tecum,  tervenetice. 

CHRVSALUS. 

775  0  stulte,  slulte,  nescis  nunc  venire  te : 

Atque  in  eo  ipso  astas  lapide,  ut  praeco  praedicat. 

77] .  Ad  hunc  locum  fortasse  in  Menandri  fabula  pertinuit, 
quod  Fulgentius  Mythol.  III.  1.  p.  704.  Bellerophonten  quasi  (lov- 
X?j(poQovvra  dictuni  memoraus  scribit:  nam  et  Menandri  simi- 
liter  in  Disexapatonti  comoedia  ait  (iovXrj<f,oQ(j)g  ttjv  ?)fisTtQavt 
o)  Jrjuia,  TTQOxaTiLafteg  oQaoiv :  id  est ,  consiliarie  nostram, 
Dcmea,  praeoccupaoisti  visionem. 

5 


IV.  7.  18 — 32.  66 


N1C0BULUS. 

Responde :  quis  me  vendit  ? 

CHRYSALUS. 

Quem  di  diligunl, 
Adulescens  moritur,  dum  valet,  sentit,  sapit. 
Hunc  si  ullus  deus  ainaret,  plus  annis  decem, 
780  Plus  iam  viginti  mortuum  esse  oportuit : 

Nam  nunc  terrae  odium  inambulat.  iam  nil  sapit 
Nec  sentit.  tanti  est,  quanti  est  fungus  putidus. 

NICOBULUS. 

Tun'  terrae  me  odium  esse  autumas  ?  abducite  hunc 
Intro,  atque  adstringite  ad  columnam  fortiter. 
785  Nnmquam  auferes  hinc  aurum. 

CHRYSALUS. 

Atqui  ultro  iam  dabis. 

NTCOBULUS. 

Dabo? 

CHRYSALUS. 

Atque  orabis  me  quidem  ultro,  ut  auferam, 
Quom  illum  rescisces  criminatorem  meum, 
Quanto  in  periclo  et  quanta  in  pernicie  siet. 
Tum  libertatem  Chrysalo  largibere : 
790  Ego  adeo  numquam  accipiam. 

NICOBULUS. 

Dic,  scelerum  caput. 
Dic,  quo  in  periclo  est  meus  Mnesilochus  filius? 

777.     Menaiuler:  ov  oi   ftsol  cpi/.ovoiv  a7ro&v?}ox£i  vto>. 


67  IV.  7, 33— 40. 


CHRYSALUS. 

Sequere  hac  me,  faxo  iam  scies. 


NICOBULUS. 

Quo  gentium? 

CHRYSALUS. 

Tres  unos  passus. 

NICOBULUS. 

Vel  decem. 

CHRYSALUS. 

Agedum,  tu  Artamo, 
Forem  hanc  pauxillulum  aperi :  placide,  ne  crepa 
795  Sat  est.  accede  huc  tu.  viden'  convivium? 

NICOBULUS. 

Video  exadvorsum  Pistoclerum  et  Bacchidem. 


CHRYSALUS. 

Qui  sunt  in  lecto  illo  altero? 

NICOBULUS. 

Interii  miser ! 

CHRYSALUS. 

Novistine  hominem  ? 

MCOBLLUS. 

Novi. 

CHRYSALUS. 

Dic  sodes  mihi, 
Bellan'  videtur  specie  mulier? 

5* 


68 

NICOBULUS. 


Admodum. 


CHRYSALUS. 

800  Quid  illam,  meretricemne  esse  censes? 

nicobulus. 

Quippeni? 

CHRYSALUS. 

Frustra  es. 


NICOBULUS. 

■SJ 

CHRYSALUS. 


Quis  igitur  obseero  est? 


Inveneris. 
Ex  me  quidem  hodie  numquam  fies  certior. 


CLEOMACHUS.  NICOBULUS.  CHRYSALUS. 


CLEOMACHUS. 

Meamne  hic  Mnesilochus,  Nicobuli  filius, 
Per  vim  retineat  mulierem?  quae  haec  factiost? 

NICOBULUS. 

805  Quis  ille  est? 

CHRYSALUS. 

Per  tempus  hic  venit  miles  mihi. 

CLEOMACHUS. 

Non  me  arbitralur  militem,  sed  mulierem, 

Qui  me  meosque  non  queam  defendere. 

Nam  nequeBellona  mi  iimquam  nequeMarscredual 


69  IV.  8,  7— 17. 


Ni  illuin  exanimaiem  faxo,  si  convenero, 
810  Nive  exheredem  fecero  vitae  suae. 

NICOBULUS. 

Chrysale,  quis  est  hic,  qui  minitatur  filio? 

CHRYSALUS. 

Vir  hic  est  illius  mulieris,  quacum  accuhat. 

NICOBULUS. 

Quid,  vir? 

CHRYSALLS . 

Vir,  inquam. 

NICOBLLUS. 

Nupta  illa  obsecro  est? 

CHRYSALUS. 

Scies 
Haud  multo  post. 

NICOBULUS. 

Ego  oppido  interii  miser. 

CHRYSALUS. 

815  Quid  nunc?  scelestus  tibi  videtur  Chrysalus? 
Age  niinc,  vincito  me,  auscultato  filio. 
Dixin'  tibi  inventurum  te,  qualis  siet? 

nicobulls. 
Quid  nunc  ego  faciam? 

CHRYSALUS. 

Iube  sis  me  exsolvi  cito  : 
Nam  nisi  ego  exsolvor,  iam  mauifesto  hominem  6p- 
primet. 


IV.  8, 18—30.  70 

CLEOMACHUS. 

820  Nihil  est  lucri,  quod  me  hodie  facere  mavelim, 

Quam  illum  cubantem  cum  illa  opprimere ,  ambo  ut 
necem. 

CHRYSALUS. 

Audin'  quae  loquitur?  quin  tu  me  exsolvi  iubes? 

NICOBULUS. 

Exsolvite  istum.  perii,  pertimui  miser. 

CLEOMACHUS. 

Tum  illam,  quae  corpus  publicat  volgo  suum, 
825  Faxo  se  haud  dicet  nactam,  quem  derideat. 

CHRYSALUS. 

Pacisci  cum  illo  paullula  pecunia 
Potes. 

NICOBULUS. 

Pacisce  ergo  obsecro  quid  tibi  lubet, 
Dum  ne  manifesto  hominem  opprimat  neve  enicet. 

CLEOMACHUS. 

Nunc  nisi  ducenti  Philippi  redduntur  mihi, 
830  Iam  illorum  ego  amborum  animam  exsorbebo  6p- 

pido. 

nicobulus. 
Hem  illoc  pacisce,  si  potes.  perge  obsecro  : 
Pacisce  quidvis. 

825.     Madvigius  Opusc.  II.  p.  7«S. 


71  IV.  8,  30—39. 

CHRYSALUS. 

Ibo  et  faciam  sedulo. 
Quid  elamas  ? 

CLEOMACHUS. 

Ubi  erus  tuus  est? 

CHRYSALUS. 

Nusquaui:  nescio. 
Vis  tibi  ducentos  uummos  iam  promittier, 
835  Ut  ne  clamorem  hic  facias,  neu  convicium? 

CLEOMACHUS. 

Nihil  est,  quod  malim. 

CHRYSALUS. 

Atque  ut  tibi  mala  multa  iugeram? 

CLEOMACHUS. 

Tuo  arbitratu. 

MCOBULUS. 

Ut  subblauditur  caruufex. 

CHRYSALUS. 

Pater  hic  Mnesilochist :  sequere:  is  promittet  tibi. 
Tu  aurum  rogato ;  ceterum  verbum  sat  est. 

MCOUULUS. 

840  Quid  lit? 

CHRYSALUS. 

Ducentis  Philippis  rem  pepigi. 

TNICOBULLS. 

Vaha, 
Salus,  servasti  me.  quam  mox  dico  dabo? 


IV.  8,  40— 54.  72 


CHRYSALUS. 

Roga  hunc  tu,  tu  promitte  huic. 


NICOBULUS. 


Proinitto :  roga. 


CLEOMACHUS. 

Ducentos  nummos  aureos  Philippos  prohos : 
Dabin'? 

CHRYSALUS. 

Dabuntur  inque :  responde. 

iMCOBULUS. 

Dabo. 

CilRYSALUS. 

845  Quid  niiiic,  impure,  ntimquid  debetiir  tibi? 

Quid  illi  molestu's  ?  quid  illum  morte  territas  ? 
Ego  et  ille  te  mactamus  infortunio. 
Si  tibi  machaera,  at  nobis  veruinast  domi : 
Qua  quidem  te  faciam,  si  tu  me  irritaveris, 

850  Confessiorem  soricina  nenia. 

lamdudum  hercle  equidem  sentio,  suspicio 
Quae  te  sollicitet,  esse  eum  cum  illa  muliere. 

CLEOMACHUS. 

lmmo  est  quoque. 

CHRYSALUS. 

Ita  me  luppiter,  Iuno,  Ceres, 

Minerva,  Spes,  Latona,  Opis,  Virtus,  Venus, 

855  Castor,  Polluces,  Mars,  Mercurius,  Hercules, 

Submanus,  Sol,  Saturnus,  dique  omnes  ament, 


73  IV.  8,  55— 67. 

Ut  ille  cum  illa  neque  cubat,  neque  ambulat, 
Neque  osculatur,  neque  illud  quod  dici  solet. 

MCOBLLUS. 

Ut  iurat.   servat  me  ille  suis  periiiriis. 

CLEOMACHLS. 

860  Ubi  nunc  Mnesilochus  ergo  est? 

CHRYSALUS. 

Rus  misit  pater. 
Illa  autem  in  arcem  hinc  abiit  aedem  visere 
Minervae.  nunc  aperta  est.  i,  vise,  estne  ibi. 

CLEOMACHUS. 

Abeo  ad  forum  igitur. 

CHRYSALUS. 

Vel  tu  hercle  in  malam  crucem. 

CLEOMACHUS. 

Hodie  exigam  aurum  hoc? 

CHRYS.VLUS. 

Exige,  ac  suspende  te : 
865  Ne  supplicare  tibi  me,  nihili,  censeas. 

Ille  est  amotus.  sine  me,  per  te,  ere,  obsecro 
Deos  immortales,  ire  huc  intro  ad  filium. 

NICOBULUS. 

Quid  eo  introibis  ? 

CHRYSALUS. 

Ut  eum  dictis  plurumis 
Castigem,quomhaec  hic  facta  ad  hunc  laciat  modum. 


IV.  8,  68— 9,4.  74 


NICOBULUS. 

870  Immo  oro  ut  facias,  Chiysale,  et  te  id  obsecro, 
Cave  pa>sis  in  eum  dicere. 

CHRYSALUS. 

Etiam  me  mones? 
Satin7  est,  si  plura  ex  me  audiet  hodie  mala, 
Quam  audivit  umquam  Clinia  ex  Demetrio  ? 

NICOBULUS. 

Lippi  illic  oculi  servos  est  simillumus : 
875  Si  non  est,  nolis  esse,  neque  desideres : 
Si  est,  abstinere  quin  attingas  non  queas. 
Nam  ni  illic  hodie  forte  fortuna  hic  foret, 
Miles  Mnesilochum  cum  uxore  opprimeret  sua 
Atque  obtruncaret  moechum  manufestarium. 
880  Nunc  quasi  ducentis  Philippis  emi  filium, 
Quos  dare  promisi  militi :  quos  non  dabo 
Temere  etiam,  priusquam  filium  convenero. 
Numquam  edepol  quidquam  temerecredamChrysalo. 
Verum  libet  etiam  mi  has  perlegere  denuo : 
885  Aequomst  tabellis  consignatis  credere. 


CHRYSALUS.  NICOBULUS. 


CHRYSALUS. 

Atridae  duo  fratres  cluent fecisse  facinus  maxumum, 
Quom  Priami  patriam  Pergamum,  divina  moenitum 

manu, 
Armis,  equis,  exercitu,  atque  eximiis  bellatoribus, 
Milli  cum  numero  navium ,  decumo  anno  post  sub- 

egerunt. 


75  IV.  9, 5 — 19. 

890  Non  pedibus  termento  ruit ,  praeut  ego  erum  ex- 

pugnabo  meum, 
Sine  classe  sineque  exercitu  et  tanto  numero  mi- 

litum. 
Cepi,  expugnavi  amanti   erili  filio  aurum  ab  suo 

patre. 
Nunc  prius  huc  quam  senex  venit,  libet  lamentari, 

clum  exeat. 
0  Troia,  o  patria,  o  Pergamum,  o  Priame,  periisti, 

senex, 
895  Qui  misere  male  mulcabere  quadrigentis  Philippis 

aureis. 
Nam  ego  has  tabellas  obsignatas  consignatas ,  quas 

fero, 
Non  sunt  tabellae,  sed  equus ,  quem  misere  Achivi 

ligneum. 
Epiust  Pistoclerus :  ab  eo  haec  sumpta.  Mnesilochus 

Sinost 
Relictus.   ellura:  non  in  busto  Achilli ,  sed  in  lecto 

accubat : 
900  Bacchidem  habet  secum ,  ille  olim  ut  habuit  ignem, 

qui  signum  daret : 
Nunc  ipsum  exurit.  ego  sum  Ulixes ,   quoius  con- 

silio  haec  gerunt. 
Tum  quae  hic  sunt  scriptae  literae ,  hoc  insunt  in 

equo  milites 
Armati  atque  animati  probe.    ita  res  successit  mi 

usque  adhuc. 
Atque  hic  equus  non  in  arcem ,  verum  in  arcam  fa- 

ciet  impetum. 


IV.  9, 20—36.  76 

905  Excidium  ,  exitium  ,  exlecebra  fiet  hic  equus  hodie 

auro  senis. 
Nostro  seni  huic  stolido ,  ei  profecto  nomen  facio 

ego  Ilio. 
Miles  Menelaust :  ego  Agamemno  :  idem  sum  Uli- 

xes  Lartius, 
Mnesilochus  est  Alexander,  qui  erit  exitium  rei  pa- 

triae  suae : 
Is  Helenam  abduxit ,  quoia  caussa  nunc  facio  obsi- 

dium  Ilio. 
910  Nam  illi  itidem  audivi  Ulixem ,  ut  ego  sum ,  fuisse 

et  audacem  et  malum. 
Doli  ego  deprensus  sum:  ille  mendicans  inventus 

paene  ibi 
Interiit,  dum  inibi  exquirit  facta.  assimiliter  mi  hodie 

obtigit. 
Vinctus  sum,  sed  dolis  me  exemi.  item  ille  se  ser- 

vat  dolis. 
Tum  tria  fuisse  audivi  fata,  quae  Ilio  exitio  forent : 
915  Ex  arce  signum  si  perisset :  alterum  est  mors  Troili : 
Quom  portae  Phrygiae  limen  superum  scinderetur, 

tertium. 
Eis  itidem  paria  tria  tribus  sunt  fata  nostro  huic  Ilio  : 
Nam  dudum  primo  ut  dixeram  nostro  seni  mendacium 
Et  de  hospite,   et  de  auro,  et  de  lembo ,  ibi  signum 

ex  arce  iam  abstuli. 
920  Iam  duo  restabant  fata  tum ,  nec  magis  id  ceperam 

oppidum. 
Post  ubi   tabellas  ad  senem  tetuli ,    ibi  ego  occidi 

Troilum. 


77  IV.  9. 37—52. 


Quom  censuit  Mnesilochum  cum  uxore  esse  dudum 

militis, 
Tbi  vix  me  exsolvi.  atque  id  periclum  assimulo,  Uli- 

xem  ut  praedicant 
Ab  Helena  cognitum  esse  proditum  Hecubae.  sed 

ut  olim  ille  se 
925  Blanditiis  ab  ea  exemit,   et  persuasit,  ut  se  amit- 

teret , 
Item  ego  dolis   me   illo    expuli  periclo ,  et  decepi 

senem. 
Post  cum  magnifico  milite,  urbes  verbis  qui  inermus 

capit, 
Conflixi,  atque  liominem  reppuli :  dein  pugnam  con- 

serui  seni : 
Eum  adeo  uno  ego  mendacio  devici ,  uno  ictu  ex- 

tempulo 
1)30  Ego  cepi  spolia.  is  nunc  ducentos  nummos  Philip- 

pos  militi, 
Quos  dare  se  promisit,  dabit.  nunc  alteris  etiam 

usus  est, 
Qui  dispensentur,  ut  sit  mulsum  qui  triumphent  mi- 

lites. 
Sed  Priamus  hic  multo  illi  praestat.  non  quinqua- 

ginta  modo, 
Quadrigentos  filios  habet,  atque  omnis  lectos  sine 

probro : 
935  Eos    ego    hodie   omnis    contruncabo    duobus    solis 

ictibus. 
Nunc  Priamo  nostro  si  emptor  csl ,  coemptionalem 

senem 


IV.  9,  53— 59.  78 


Vendam  ego,  venalem  quem  habeo ,  extemplo  ubi 
oppidum  expugnavero. 

Sed  Priamum  astantem  eccum  ante  portam  video. 
adibo  atque  alloquar. 

NICOBULUS. 

Cuianam  vox  prope  me  sonat? 

CHRYSALUS. 

0  Nicobule ! 

NICOBULUS. 

Quidfit? 

CHRYSALUS. 

*       * 

NICOBULUS. 

940  Quid,  quod  te  misi,  ecquid  egisti? 

CHRYSALUS. 

Rogas?  congredere. 

NICOBULUS. 

Gradior. 

CHRYSALUS. 

Optumus  sum  orator.  hominem  ad  lacrumas  casti- 

gando  adegi 
Maleque  dictis,  quae  quidem  quivi  comminisci. 

NICOBULUS. 

Quid  ait? 

CHRYSALUS. 

Verbum 
Nullum  fecit:  lacrumans  tacitus  auscultabat ,  quae 
ego  loquebar: 


79  IV.  9,  60—67. 


Tacitus  conscripsit  tabellas :  obsignatas  mi  has  de- 

dit:  dein 
945  Tibi  me  iussit  dare.  sed  metuo ,  ne  idem  cantent 

quod  priores. 
Nosce  signum.  estne  eius? 

KICOBULUS. 

Novi.  libet  perlegere  has. 

CHRYSALUS. 

Perlege. 
Nunc  superum  limen  scinditur,  nunc  prope  adest 

exitium  Ilio. 
Turbat  equus  lepide  ligneus. 

NICOBULUS. 

Chrysale,  ades,  dum  ego  has  perlego. 

CHRYSALUS. 

Quid  me  tibi  opus  est  adesse? 

NICOBULUS. 

Volo  ego  ut  quod  te  iubeo  facias, 
950  Ut  scias,  quae  scripta  sint  hic. 

CHRYSALUS. 

Nil  moror,  nec  volo  ego  scire. 

MCOBLLUS. 

Tamen  ades. 

<  HMYSALLS. 

Quid  opus  est? 

NICOBULUS. 

Taceas :  quod  te  iubeo,  id  facias. 


IV.  9, 67— 73.  80 


CHRYSALUS. 

Adero. 

MCOBULUS. 

Euge  literas  minutas. 

CHRYSALUS. 

Qui  quidem  parum  oculis  videat : 
Verum,  qui  satis  videat,  grandes  satis  sunt. 

znicobulus. 

Animum  advortito  igitur. 

chrysalus. 
Nolo  inquam. 

NICOBULUS. 

At  volo,  inquam. 

CHRYSALUS . 

Quid  opust? 

NICOBULUS. 

At  enim  id,  quod  te  iubeo,  facias. 

CHRYSALUS. 

955  Iustum  est,  ut  tuus  tibi  servos  serviat  tuo  arbitratu. 

NICOBULUS. 

Hoc  age  sis  nunc 

CHRYSALUS. 

Ubi  lubebit,  recita:  tibi  dico  aurium  operam. 

NTCOBULUS. 

Cerae  haud  parsit,  neque  stilo;  sed  quidquid  est, 
perlegere  certumst. 

952.     Mil.  III.   1,  36.   clare  orulis  video. 


81  IV.  9,  74—89. 


,,Pater  ducentos  Philippos  quaeso  Chiysalo 
Da,  si  esse  salvom  vis  me  aut  vitalem  tibi." 

CHRYSALUS. 

960  Malum  quidem  hercle  magnum :  tibi  dico. 

NICOBULUS. 

Quid  est? 

CHRYSALUS. 

Non  prius  salutem  scripsit? 

MCOBULUS. 

Nusquam  sentio. 

CHRYSALUS. 

Non  dabis,  si  sapies ;  verum  si  das  maxume, 
Nae  ille  alium  gerulum  quaerat,  si  sapiet,  sibi : 
Nam  ego  non  laturus  sum,  si  iubeas  maxume. 
965  Sat  sic  suspectus  sum,  quom  careo  noxia. 

nicobulus. 
Ausculta  porro,  dum  hoc,  quod  scriptum  est,  perlego, 

CHRYSALUS. 

Inde  a  principio  iam  impudens  epistolast. 

NICOBULUS. 

,,Pudet  prodire  me  ad  te  in  conspectiim,  pater: 
Tantum  flagitium  te  scire  audivi  meum, 
970  Quod  cum  peregrini  cubui  uxore  militis." 
Pol  haud  derides.  nam  ducentis  aureis 
Philippis  redemi  vitam  ex  flagitio  tuam. 

CHRYSALUS. 

Nihil  est  illorum,  quin  ego  illi  dixerim. 

6 


IV.  9,  90— 105.  82 


NICOBULUS. 

,,Stulte  fecisse  fateor.  sed  quaeso,  pater, 
975  Ne  me,  in  stultitia  si  deliqui,  deseras. 

Ego  animo  cupido  atque  oculis  indomitis  fiii. 
Persuasum  est  facere,  quoius  me  nunc  facti  pudet." 
Prius  cavisse  ergo  quam  pudere  aequom  fuit. 

CHRYSALUS. 

Eadem  istaec  verba  diidum  dixi  illi  ornnia. 

NICOBULUS. 

980  ,,Quaeso,  ut  sat  habeas  id,  pater,  quod  Chrysalus 
lam  me  obiurgavit  plurumis  verbis  malis, 
Et  me  meliorem  fecit  praeceptis  suis, 
Ut  ei  te  habere  gratiam  aequom  sit  bonam." 

CHRYSALUS. 

Estne  istuc  istic  scriptum? 

NICOBULUS. 

Hem  specta,  tum  scies. 

CHRYSALUS. 

985  Ut  qui  deliquit,  supplex  est  ultro  omnibus. 

NICOBULUS. 

,,Nunc  si  me  fas  est  obsecrare  abs  te,  pater, 

Da  mihi  ducentos  nummos  Philippos,  te  obsecro." 

CHRYSALUS. 

Ne  unum  quidem  hercle,  si  sapis. 

NICOBULUS. 

Sine  perlegam : 
,,Ego  iusiurandum  verbis  conceptis  dedi, 


83  IV.  9, 106— 126. 


990  Daturum  id  me  hodie  mulieri  ante  vesperum, 

Priusquam  a  me  abiret.  nunc,  pater ,  ne  peierem, 
Cura,  atque  abduce  me  hinc  ab  hac,  quantumpotes, 
Quam  propter  tantum  damni  feci  et  flagiti. 
Cave  tibi  ducenti  nummi  dividiae  fuant. 

995  Sescenta  tanta  reddam,  si  vivo,  tibi. 

Vale,  atque  haec  cura.<;  quid  nunc  censes,  Chn'- 
sale? 

CHRYSALUS. 

Nihil  ego  tibi  hodie  consili  quidquam  dabo, 
Neque  ego  haud  committam,  ut,  si  quid  peccatum  siet, 
Fecisse  dicas  de  mea  sententia. 
1000  Verum,  ut  ego  opinor,  ego  si  in  istoc  sim  loco, 
Dem  potius  aurum,  quam  illum  corrumpi  sinam. 
Duae  condiciones  sunt :  utram  accipias,  vide : 
Vel  ut  aurum  perdas,  vel  ut  amator  peieret. 
Ego  neque  te  iubeo,  neque  veto,  necrae  suadeo. 

NICOBUUJS. 

1005  Miseret  me  illius. 

CHRVSALUS. 

Tuus  est,  non  mirum  facis. 
Si  plus  perdundum  sit,  perisse  suaviust 
Quam  illud  flagitium  volgo  dispalescere. 

NICOBULUS. 

Nae  ille  edepol  Ephesi  miilto  mavellem  foret, 
Dum  salvos  esset,  quam  revenisset  domum. 
1010  Quid  ego  istuc?  quod  perdundum  est,  properem 

perdere. 

6* 

Binos  ducentos  Philippos  iam  intus  ecferam : 

Et  militi  quos  dudum  promisi  miser, 

Et  istos.  mane  istic:  iam  exeo  ad  te,  Chrysale. 

CHRYSALUS. 

Fit  vasta  Troia,  scindunt  proceres  Pergamum. 
1015  Scivi  ego  iamdudum  fore  me  exitium  Pergamo. 
Edepol  qui  me  esse  dicat  cruciatu  malo 
Dignum,  nae  cum  illo  pignus  haud  ausim  dare, 
Tantas  turbellas  facio.  sed  crepuit  foris  : 
Ecfertur  praeda  ex  Troia.  taceam  nunc  iam. 

NICOBULUS. 

1020  Cape  hoc  tibi  aurum,  Chrysale.  i,  fer  filio. 

Ego  ad  forum  autem  hinc  ibo,  ut  solvam  militem. 

CHRYSALUS. 

Non  equidem  accipiam.  proin  tu  quaeras,  quiferat. 
Nolo  mihi  credi. 

NICOBULUS. 

Cape  vero  :  odiose  facis. 

CHRYSALUS. 

Non  equidem  capiam. 

NICOBULUS. 

At  quaeso. 

CHRYSALUS. 

Dico,  ut  res  se  habet. 

NICOBULUS. 

1025  Morare. 


85  IV.  9, 141—10,  % 


CHRYSALUS. 

Nolo,  inquam,  aurum  concredi  mihi. 
Vel  da  aliqueni,  qui  servet  me. 

NICOBULUS. 

Ohe,  odiose  facis. 

CHRYSALUS. 

Cedo,  si  necesse  est. 

NICOBULUS. 

Cura  hoc.  iam.huc  revenero. 

CHRYSALUS. 

Curatum  est,  esse  te  senem  miserrumum. 

Hoc  est  incepta  eflicere :  veluti  nunc  mihi 
1030  Evenit,  ut  ovans  praeda  onustus  cederem. 

Salute  nostra  atque  urbe  capta  per  dolum 
"     Domum  reduco  ego  integrum  omnem  exercitum. 

Sed,  spectatores,  vos  nunc  ne  miremini, 

Quod  non  triumpho.  pervolgatum  est,  nil  moror. 
1035  Verumtamen  accipientur  mulso  milites. 

Nunc  hanc  praedam  omnem  iam  ad  quaestorem  de- 
feram. 


PHILOXEMS. 


PHILOXENUS. 

Quam  magis  in  pectore  meo  foveo,  quas  meus  filius 

turbas  turbet, 
Quam  se  ad  vitam  et  quos  ad  mores  praecipitem 

ille  inscitus  capessat, 


IV.  10,  3— V.  1,3.  86 


Magis  curae  est,  magisque  afformido,  ne  is  pereat. 

neu  corrumpatur. 
1040  Scio:  fui  ego  illa  aetate ,  et  feci  illa  omnia;  sed 

more  modesto. 
Duxi,  habui  scortum,  potavi,  edi,  donavi.  etenim 

id  raro. 
Neque  placitant  mores,  quibus  video  volgo  gnatis 

esse  parentes. 
Ego  dare  ludum  gnato  institui,  animo  obsequium  ut 

sumere  possit : 
Aequom  esse  puto:  sed  nimis  nolo.  nunc  Mnesi- 

lochum,  quod  mandavi, 
1045  Viso  ,  ecquid  eum  ad  virtutem  aut  ad  frugem  ille 

opera  sua  compulerit : 
Sicut  eum  scio,  si  convenit ,  fecisse :  eo  est  inge- 

nio  natus. 


NICOBULUS.  PHILOXENUS. 


NICOBULUS. 

Qui  sunt  et  ubi  ubi ,  quique  fuerunt ,  quique  futuri 

sunt  posthac 
Stulti,  stolidi,  fatui,  fungi,  bardi,  blenni,  buccones, 
Solus  ego  omnis  longe  antedeo  stultitia  et  mori- 

bus  moris. 


1047.     Pers.  V.  2,  1.  quisimt,   qui  erunt ,   quique  fue- 
runt,  quique  futuri  sunt  posthac. 

1049.   Menaechm.  IV.  %,  1.  Poen.  I.  2,  161.  Trin.  III.  2,  43. 

1050  Perii,  pudet.   hoccine  me  aetatis  ludos  bis  factum 

indigne  ? 
Magis  quam  id  reputo,  tam  magis  uror,  quae  meus 

filius  turbavit. 
Perditus    sum ,    atque    eradicatus    sum :    omnibus 

exemplis  crucior. 
Omnia   me   mala   consectantur ,    omnibus   interii 

exitiis. 
Chrysalus  hodie  me  laceravit,  Chrysalus  miserum 

spoliavit : 
1055  Is  me  scelus  usque  dolis  doctis  indoctum,  ut  lubi- 

tum,  attondit. 
Ita  miles  memorat  meretricem  ,  quam  ille  uxorem 

esse  aiebat. 
Omniaque,  ut  quidque  actiimst,  memorat :  sibi  eam 

hunc  annum  conductam. 
Relicuum  id  auri  factum,  quod  ego  ei  stultus  homo 

promisissem. 
Hoc,  hoc  est,  quod  pectus  peracescit,  hoc  est  de- 
mum  quod  percrucior, 
1060  Me  hoc  aetatis  ludificari:  immo  edepol  sic  ludos 

factum, 
Cano  capite  atque  alba  barba  miserum  me  auro 

esse  emunctum. 
Perii,  hoc  servom  meum  non  nauci   facere  esse 

ausum.  atque  ego,  si  alibi 
Plus  perdiderim ,  minus  aegre  habeam,  minusque 

id  mihi  damno  ducam. 

1059.     Aul.  III.  4,  9.  ita  mihi  pcctus  peracuil. 


V.  1,  18—24.  88 

PHILOXENUS. 

Certo  hic  prope  me  mihi  nescio  quis  visus  loquist : 
sed  quem  video? 
1065  Pater  hic  quidem  Mnesilochist. 

NICOBULUS. 

Socium,  euge,  aerumnae  atque  mali  video. 
Philoxene,  salve. 

PHILOXENUS. 

r 

Et  tu.  unde  agis  te? 

NICOBULUS. 

Unde  homo  miser  atque  infortunatus. 

PHILOXENUS. 

At  pol  certo  ego  ihi  sum,  esse  ubi  hominem  decet  mi- 
serum  atque  infortunatum. 

NICOBULUS. 

Pari  igitur  fortuna  utimur  nos  aetate  ut  sumus. 

PHILOXENUS. 

Sic  est.  sed,  tu, 
Quid  tibi  est? 

NICOBULUS. 

Pol  mihist  par  idem  quod  tibi. 

PHILOXENUS. 

1070  Numquid  ad  filium  haec  aegritudo  attinet? 

NICOBULUS. 

Admodum. 

PHILOXENUS. 

Idem  mihi  morbus  in  pectorest. 

NICOBULUS. 

At  mihi  iste  optumus  Chrysalus  homo  meum 
Perdidit  filium,  me,  atque  rem  omnem  meam. 

PHILOXENUS. 

Quid  tibi  ex  lilio  nam,  obsecro,  aegrest? 

NICOBULUS. 

Scies. 
1 075  Periit  is  cum  tuo  :  aeque  ambo  amicas  habent. 

PHILOXENUS. 

Qui  scis  ? 

NICOBULUS. 

Vidi. 

PHILOXENUS. 

Hei  mihi,  disperii. 

NICOBULUS. 

Quid  dubitamus  pultare  atque  huc  evocare  ambos 
foras  ? 

PHILOXENUS. 

Haud  moror  ego. 

NICOBULUS. 

Heus  Bacchis,  iube  sis  actutum  aperiri  fores, 
Nisi  voltis  fores  et  postes  comminui  securibus. 


1077.     Menaudcr :    ifiol   naQaoxa'    xi/v   tivQav   ttoyas   iyoj 
naloi  xiv   avxojv. 


V.  2, 1—9.  90 

BACCHIDES.  NICOBULUS.  PHILOXENUS. 


BACCHIS  I. 

1 080  Quis  sonitu  ac  tumultu  tanto  nominat  me 
Quis  has  pultat  aedis  ? 

nicobulus. 

Ego  atque  hic. 

BACCHIS  i. 

Quid  est  hoc 
Negoti  nam,  amabo?  quis  ovis  huc  adegit? 

NICOBULUS. 

Ovis  nos  vocant  pessumae. 

BACCHIS  II. 

Pastor  harum 
Dormit,  sic  quom  eunt  a  pecu  palitantes. 

BACCHIS  i. 

1085  At  hae  pol  nitent,  sordidae  ambae  haud  videntur 

bacchis  n. 
Attonsae  hae  quidem  ambae  usque  sunt. 

PHILOXENUS. 

Ut  videntur 
Deridere  nos. 

NICOBULUS. 

Sine  suo  usque  arbitratu. 

BACCHIS  I. 

Hem  rerin'  tu  in  anno  ter  has  tonsitari? 

BACCHIS  II. 

Pol  hodie  alterast  iam  bis  detonsa  certo. 

BACCHIS  i. 

1090  Vetulae  sunt  rninae  ambae. 

BACCHIS   II. 

At  bonas  fuisse  credo. 

BACCHIS  I. 

Viden'  limulis,  obsecro,  ut  te  intuentur? 

BACCHIS  II. 

Ecastor  sine  omni  arbitror  malitia  esse. 

PHILOXENUS. 

3Ierito  hoc  nobis  fit,  qui  quidem  huc  venerimus. 

BACCHIS  i. 

Cogantur  tpiidem  intro. 

BACCHIS  II. 

Haud  scio,  quid  eo  opus  sit. 
1095  Nec  lactem  nec   lanam   ullam   habent.    sic   sine 

astent. 
Exoluere,  quanti  fuere.  omnis  friictus 
Iam  illis  decidit.  non  vides,  ut  palantes 
Grassentur?  quin  aetate  credo  esse  mutas: 
Ne  balant  quidem,  quom  a  pecu  cetero  absunt. 


1090.  Varro  de  R.  R.  II.  2,  6.  minam ,  id  est  venlre 
glabro. 

1097.     Interpres  adscripserat :  solae,  liberae. 

1099.  Interpres  addiderat :  stultae  atque  haud  malae  vi- 
dentur. 

BACCHIS  I. 

1100  Revortamur  intro,  soror,  iam  illico  ambae. 

NICOBULUS. 

Immo  ambae  manete_:  haece  oves  nunc  voliint  vos. 

BACCHIS  II. 

Prodigium  hoc   quidemst:    humana  nos  voce  ap- 
pellant  oves. 

PHILOXENUS. 

Haece  oves  vobis  malam  rem  magnam ,  quam  de- 
bent,  dabunt. 

BACCHIS  I. 

Si  quam  debes,  te  condono  ,  tibi  habe ,  numquam 
abs  te  petam. 
1105  Sed  quid  est,  quapropter  nobis  vos  malum  minita- 

mini? 

PHILOXENUS. 

Quia  nostros  agnos  conclusos  istic  esse  aiunt  duos. 

NICOBULUS. 

Et,  praeter  eos  agnos,  meus  est  istic  clam  mordax 

canis : 
Qui  nisi  nobis  producuntur  iam  atque  emittuntur 

foras, 
Arietes  truces  nos  erimus  :  iam  in  vos  incursabimus. 

BACCHIS  I. 

1110  Soror,  est,  quod  te  volo  secreto. 

BACCHIS  II. 

Eho,  amabo. 

MCOBULUS. 

Quo  illae  hinc  abeunt  ? 

BACCHIS  1. 

Seneru  illum  tibi  dedo  ulteriorem ,  lepide  ut  leni- 

tum  reddas : 
Ego  ad  hiinc  nunc  iratum  aggrediar.  possumus  hos 

intro  illicere  huc. 

BACCHIS  II. 

Meum  pensum  ego  lepide  accurabo  ,  quamquamst 
mortem  amplexari. 

BACCHIS  i. 

Facito  ut  facias. 

BACCHIS  II. 

Taceas.  tu  tuum  facito;  ego  quod  dixi, 
faciam. 

.MCOBULUS. 

1115  Quid  illaec  illic  in  consilio  duae  secreto  consultant? 

PHILOXENUS. 

Quid  ais  tu,  mi  homo  ? 

MCOBULLS. 

Quid  me  vis? 

PHILOXENUS. 

Pudet  dicere  me  tibi  quiddam. 

1114.     Legebatur,  quod  ex  v.  1164.  illatum  erat :  ego  quod 
dixi  haud  mutabo. 


V.^,37— 42. 


NICOBULUS. 

Quid  est,  quod  pudeat? 

PHILOXENUS. 

Sed  amico  homini  tibi  quod  volo  credere 
certum  est: 
Nihili  sum. 

NICOBULUS. 

Istuc  scio  iampridem.  sed  quid  nihili  sis 
memora. 

PHILOXENUS. 

Tactus  sum  vehementer  visco. 

NICOBULUS. 


PHILOXENUS. 

1120  Cor  meum  stimulo  foditur. 

NICOBULUS. 

Pol  tibi  multo  aequius  coxendicem. 
Sed  quid  istuc  est  ?  etsi  ipse  ego  iam ,  quid  sit, 

prope  scire  puto  me  : 
Verum  audire  etiam  ex  te  studeo. 

PHILOXENUS. 

Viden'  hanc? 

NICOBULUS. 

Video. 

PHILOXENUS. 

Haud  mala  mulier. 

NICOBULUS. 

Pol  vero  ista  mala,  et  tu  nihili. 

PHILOXENUS. 

Quid  multa?  ego  amo. 

nicobulus. 

An  amas? 

PHILOXENUS. 
NICOBULUS. 

Tu  homo  putide,  amatorne  istac  fieri  aetate  audes  ? 

PHILOXENUS. 

Qui  non? 

NICOBULUS. 

1125  Quia  flagitiumst. 

PHILOXENUS. 

Quid  opust  verbis  ?  meo  filio  non  sum  iratus. 
Neque  te  tuost  aequom  esse   iratum :    si  amant, 
sapienter  faciunt. 

BACCHIS  I. 

**»»*.*  »  sequere  hac 

NICOBULUS. 

Eunt.  eccas  tandem, 
Probriperlecebrae  et  persuastrices.  quid  nunc?  iam 

redditis  nobis 
Filios  et  servom?  an  ego  experior  tecum  vim  ma- 

iorem  ? 

1123.     Pseud.  I.  5,  68.  69.  73. 

PHILOXE.XUS. 

Abin'  hinc? 
1130  Non  tu  quidem  homo  es  ,  qui  istoc  pacto  tam  lepi- 

dam  illepide  appelles. 

BACCHIS  i. 

Senex  optume,  quantum  est  in  terra,  sine  hoc  exo- 

rarier  abs  te, 
Ut  istuc  delictum  desistas  tanto  opere  ire  oppu- 

gnatum. 

NICOBULUS. 

Ni  abeas,  quamquam  tu  es  bella ,  malum  tibi  ma- 
gnum  dabo  iam. 

BACCHIS  i. 

Patiar. 
Non  metuo,  ne  quid  mihi  doleat,  quod  ferias. 

NICOBULUS. 

Ut  blandiloqua  est. 
1135  Hei  mihi,  metuo. 

BACCHIS  i. 

Hic  magis  tranquillust.  *  *  I 

AAAAAA4AA 

I  hac  mecum  intro  :  atque  ibi ,  si  quid  vis  ,  filium  ■ 
concastigato. 

NICOBULUS. 

Abin'  a  me,  scelus? 

BACCHIS  I. 

Sine,  mea  pietas,  te  exorem. 
1135.     Excidit  fortasse  :  tu  quoque  tranquillvs  filo. 

NICOBULUS. 

Exores  tu  me  ? 

BACCHIS   II. 

Ego  quidem  ab  hoc  certe  exorabo. 

PHILOXENUS. 

Immo  ego  te  oro,  ut  me  intro  abducas. 

BACCHIS  II. 

Lepidum  te. 

PHILOXENUS. 

At  scin',  quo  pacto  me  ad  te  intro  abducas? 

BACCHIS  II. 

31ecum  ut  sis. 

PHILOXENUS. 

1140  Omnia  quae  cupio,  commemoras. 

BACCHIS  II. 

********** 

NICOBULUS. 

Vidi  ego  nequam  hominem ;  verum  te  nullum  de- 
teriorem. 

PHILOXE>iUS. 

Ita  sum. 

BACCHIS  I. 

I  hac  mecum  intro,  ubi  tibi  sit  lepide  victibus,  vino 
atque  unguentis. 

MCOBULUS. 

Satis,  satis  iam  vostri  est  convivi :  nil  poenitet,  ut 
sim  acceptus. 

7 

Quadrigentis  Philippis  Jilius  me  et  Chrysalus  cir- 
cumduxerunt, 
1145  Quem  quidem  ego  ut  non  hodieexcruciem,bistan- 

tum  auri  non  meream. 

BACCHIS  I. 

Quid  tandem,  si  dimidium  auri  redditur?  isne  hac 

mecum  intro 
Atque  lit  eis  delicta  ignoscas? 

PHILOXENUS. 

Faciet. 

iMCOBULUS. 

Minime. 

PHILOXEMJS. 


NICOBULUS. 

Nolo ,  nil  moror  istuc  :  sine  sic.  malo  illos  ulcisci 
amho. 

PHILOXENUS. 

Etiam  tu  homo  nihili,  quod  di  dant  cave  culpa  tua 
amissis. 
1150  Dimidium  auri  datur,  accipias,  potesque,  et  scor- 

tum  accumbas. 

NICOBULUS. 

Egon',  ubi  iilius  corrumpatur  meus,  ibi  potem? 

PHILOXENUS. 

Potandum  est. 


99  V.  2, 73— 80. 


MCOBULUS. 

Age  iam  id,  ut  ut  est,  etsi  satis  est  hodie  dedeco- 

rum,  patiar? 
Facere  inducamne  animum  meum  egoutquomhaec 

cum  illo  accubet,  inspectem? 

BACCHIS  i. 

Immo  equidem  pol  tecum  accumbam :  te  amabo,  et 
te  amplexabor. 

NICOBULUS. 

1155  Caput  prurit.  perii.  vix  negito. 

BACCHIS  I. 

Num  in  mentem  venit,  amabo, 
Si  dum  vivas  tibi  bene  facias,pol  id  esse  haudper- 

longinquom  5 
Neque  hoc  hodie  si  amissis,  id  post  in  morte  even- 

turum  umquam? 

NICOBULUS. 

Quid  ago? 

PHILOXENUS. 

Quid  agas  ?  rogitas  etiam  ? 

NICOBULUS. 

Libet,  et  metuo. 

hacchis  1. 

Quid  metuis  ? 

MCOBULUS. 

Ne  obnoxius  sim  iilio  et  servo. 

7* 

BACCHIS  I. 

Mel  meum,  amabo,  istaec  fiunt. 
1160  Tuumst:  unde  illum  sumere  censes,  nisi  quod  tute 

illi  dederis? 
Hanc  veniam  illis  sine  te  exorem. 

NICOBULUS. 

Ut  terebrat.  satis  offirmatum 
Quod  mi  erat,  id  me  exorat.  tua  iam  sum  opera  et 
propter  te  improbior. 

BACCHIS  i. 

Nae  tis  quam  mea  vellem.  satin'  ergo  istuc  habeo 
offirmatum  ? 

NICOBULUS. 

Quod  dixi  semel,  haud  mutabo. 

BACCHIS  i. 

It  dies,  ite  huc  intro  accubitum. 
1165  Filii  vos  exspectant  intus. 

NICOBULUS. 

Quamne  actutum  emoriamur. 

BACCHIS   I. 

Vesper  hic  est ;  ite,  sequimini. 

PHILOXENUS. 

Ducite,  quo  lubet,  addictos. 

1166.     lte  post  v.  1167.  positum  erat.    Deiuceps  lcgebalur: 
ducite  nos  quo  lubet  tamquam  addictos. 


101 


BACCHIS  I. 

Lepide  ipsi  hi  sunt  capti ,  suis  qui  filiis  iecere  in- 
sidias. 


GREX. 

Hi  senes ,  nisi  fuissent  nihili  iam  inde  ab  adule- 

scentia, 
Non  hodie  hoc  tantum  flagitium  facerent  canis  ca- 

pitibus : 
1 170  Neque  adeo  haec  faceremus,  ni  antehac  vidissemus 

fieri, 
Ut  apud  lenones  rivales  filiis  fierent  patres. 
Spectatores,  vos  valere  et  clare  volumus  plaudere. 

Deacidified  using  the  Bookkeeper  process 
Neutralizing  agent:  Magnesium  Oxide 
Treatment  Date:  August  2006 

A  WORLD  UEAOER  IN  PAPER  PRESERVATIOM 

